Βαθύ Κόκκινο | Αντεπαναστατικός κρετινισμός\nΤετάρτη, 18 Μαΐου, 2022 05:59:55\nΟ ρήτορας πήρε μια βαθιά ανάσα και κάρφωσε το ακροατήριό του με το κρίσιμο ερώτημα: «Σκεφτείτε: Εάν το ΚΚΕ είχε 15% θα μπορούσαν να περάσουν αλήθεια τα μνημόνια, τα άλλα αντιλαϊκά αντεργατικά μέτρα;». Τους κοίταξε με νόημα και έδωσε απνευστί λύση στην αγωνία τους: «Σε καμιά περίπτωση»! Επρεπε να φτάσουμε στην τελευταία προεκλογική εβδομάδα των βουλευτικών εκλογών του 2019, για ν’ ακούσουμε κάτι που δεν το είχαμε ξανακούσει κατά τη δεκαετία των Μνημονίων. Οτι τα Μνημόνια δε θα περνούσαν αν ο Περισσός είχε ένα εκλογικό ποσοστό της τάξης του 15%. Καμιά σαρανταπενταριά βουλευτές, δηλαδή.\nΟ γραμματέας του Περισσού είναι ο ρήτορας και τη ρητορική ερωταπάντηση την εκφώνησε στην κεντρική προεκλογική συγκέντρωση της Θεσσαλονίκης. Πρόκειται ασφαλώς για ένα ψηφοθηρικό εφεύρημα, σε μια περίοδο που ο Περισσός «πιέζεται» ακόμα και από το μόρφωμα του τυχοδιώκτη Μπαρουφάκη και κινδυνεύει, όχι μόνο να μην επαναπατρίσει κάποιες από τις ψήφους που είχαν πάει στον ΣΥΡΙΖΑ από το 2012 και μετά, αλλά να χάσει περαιτέρω εκλογική δύναμη. Γεγονός που θα τροφοδοτούσε μια εσωκομματική γκρίνια για την τακτική, κυρίως από τους «φλωρακικούς», οι οποίοι εδώ και χρόνια μιλούν για την ανάγκη «ανοιγμάτων» στην πολιτική του κόμματός τους. Οταν ο ΣΥΡΙΖΑ ανέβαινε εκλογικά, η ηγεσία του Περισσού εύρισκε σχετικά εύκολα την εξήγηση στον αδίστακτο οπορτουνισμό των συριζαίων που χαϊδεύουν τ’ αυτιά των ψηφοφόρων, τάζοντάς τους διάφορα και παίζοντας επιδέξια με τη γοητεία του «ρεαλισμού». Τώρα, που ο ΣΥΡΙΖΑ έχει ξεφτίσει και βρίσκεται σε τροχιά πτώσης, θα έχουν δυσκολία να εξηγήσουν τη μη ενίσχυση του Περισσού. Συνέβη ήδη στις ευρωεκλογές και αναμένεται να συμβεί και αύριο στις βουλευτικές.\nΟμως, αυτό το επιχείρημα («αν είχαμε 15%, δεν υπήρχε περίπτωση να περάσουν τα Μνημόνια»), πέρα από την ψηφοθηρική στόχευσή του (αλλά και εξαιτίας αυτής της στόχευσης) μας οδηγεί κατευθείαν στον πυρήνα της προγραμματικής αντίληψης του Περισσού. Μπορεί στα ντοκουμέντα που ψηφίζουν στα συνέδρια και αραχνιάζουν στα ράφια των κομματικών βιβλιοθηκών να έχουν βάλει άφθονο επαναστατικό βερμπαλισμό (κάτι που ήταν αναγκαίο από τις αρχές της δεκαετίας του ’90 και μετά, όταν αναπτύχθηκε η μεγάλη εσωκομματική σύγκρουση και οι «παραδοσιακοί» -μετά τη νίκη τους επί των «ανανεωτών»- είχαν ανάγκη να σκαρώσουν ένα αφήγημα που θα τους επέτρεπε να ανασυγκροτηθούν κομματικά), όμως η πολιτική πρακτική είναι αυτή που επιβεβαιώνει (ή ξεβρακώνει) κάθε προγραμματικό ντοκουμέντο, αποδεικνύοντας αν πρόκειται όντως για προγραμματικό μπούσουλα ή αν είναι σκέτο αφήγημα (παραμύθι δηλαδή).\nΚαταρχάς, ο Κουτσούμπας δεν είπε κάτι τέτοιο. Ούτε το υπονόησε. Το target group στο οποίο απευθυνόταν δεν ήταν το κομματικό ακροατήριο της συγκέντρωσης, αλλά το ακροατήριο που τον άκουγε από την τηλεόραση ή θα διάβαζε την άλλη μέρα αποσπάσματα από την ομιλία του. Δεν ήταν το ακροατήριο των αγώνων, αλλά το ακροατήριο της κάλπης. Και η απεύθυνσή του σ’ αυτό το ακροατήριο είχε όλη την καλπιά της ψηφοθηρίας και την κουτοπονηριά της ανάθεσης. «Δώστε μας μεγαλύτερη κοινοβουλευτική δύναμη κι εμείς δε θα σας προδώσουμε, θα τιμήσουμε τη δύναμη που θα μας δώσετε», ήταν το μήνυμα που θέλησε να περάσει ο Κουτσούμπας. Με απλά λόγια, εσείς ψηφίζετε, εμείς σας εκπροσωπούμε. Τα υπόλοιπα, αυτά που λέγονται σε και από και μέλη και στενούς οπαδούς, είναι για παραμύθιασμα ή για αυτοπαραμύθιασμα (υπάρχει κι αυτό σε κάποιους που θέλουν να ησυχάσουν τη συνείδησή τους).\nΠώς λοιπόν θα εμπόδιζαν το πέρασμα των Μνημονίων, αν είχαν 15%; Θα οργάνωναν βίαιο ανατρεπτικό κίνημα στους δρόμους; Δεν τολμούν ούτε σε διακηρυκτικό επίπεδο να το πουν. Γι’ αυτό και το επιχείρημά τους δεν είναι παρά ένα αισχρό ψηφοθηρικό επιχείρημα.\n2 απαντήσεις στο “Αντεπαναστατικός κρετινισμός”\n10/07/2019 στις 04:55\nΗ λυσσαλέα και πανάθλια, απο καθε άποψη, επίθεση που εξαπέλυσε , με την πλέον αισχρή, μεχρι σήμερα, επίθεση του ο γνωστός πράκτορας Π ε τ ρ ο ς. Γ ι ω τ η ς του επονείδιστου ΚΟΝΤΡΑ έχει την εξήγηση του. Η εξήγηση συνίσταται και συνδέεται χρονικά με την προεκλογική περίοδο και τον λόγο του γραμματέα του ΚΚΕ στην Θεσσαλονίκη οταν ζήτησε στήριξη για επίτευξη εκλογικού ποσοστού της τάξης του 15 /0. Και τούτο επειδή οι εργοδότες και χρηματοδότες του Γιωτη και του ΚΟΝΤΡΑ αφού πλέον γνώριζαν ότι τελείωσαν πλέον τον ημιθανή ΣΥΡΙΖΑ, του οποίου την κατασυκοφάντηση είχαν εργολαβικά, ακατάπαυστα, καταιγιστικά και με πρωτοφανή μανία αναλάβει, διέταξαν κατα την γνωστή πλέον μεθοδολογία αλλαγή στόχου. Αυτο ακριβώς και εκτελεί με την γνωστή επιδεξιότητα της απεχθεστατης λασπολογίας του ο αγοραίος και απόβλητος. Γ ι ω τ η ς. Έφθασε δε στην επιτομή του ενετικού παραληρήματος του να γράφει επει λέξη. ότι το ΚΚΕ ” λειτούργησε ως τροχοπέδη του εργατικού, νεολαίιστικου, λαϊκού ριζοσπαστισμού και μηχανισμού συκοφάντησης”. Αυτά τα ολιγά για το ΚΚΕ . Και το σπουδαίο είναι στην περίπτωση του ότι ηθελημένα η αθέλητα, αποκαλύπτει αδιάντροπα και την προέλευση της αθλιότητας. Χρησημοποιει αυτός ο δόλιος στην ολότητα του την γνωστή στους πάντες ορολογία της CIA ” t a r g e t g r o u p” στα αγγλικά βέβαια ( χωρίς εξήγηση στα Ελληνικά) για να καταδείξει; Την αποστολή του Κλείνει δε το άτιμο και πανάθλιο πονήμα του ότι αυτός ο λόγος του γενικού γραμματέα αποτελει ενα ” αισχρό ψηφοθηρικο επιχειριμα” . Βεβαια ο ίδιος γνωρίζει ότι δεν τον ακούει κανένας. Συνεχίζει όμως την διατεταγμένη υπηρεσία του, διότι έτσι και μόνον εξασφαλίζει τον άτιμο βιοπορισμό του.\n08/07/2019 στις 18:57\nΟ αντικομμουνισμός ασφαλιτών που μένουν πλέον άνεργοι ως αβανταδόροι από το ΣΥΡΙΖΑ θα ενταθεί. Προσοχή, οι αναλύσεις τους έχουν τόση εμβάθυνση και τεκμηρίωση όσο και οι επιστολές του Ιησού που κατέχει ο Βελόπουλος.


Είναι παράνομα τα προεκλογικα sms από υποψήφιους βουλευτές...\nΑρχική σελίδαΕίναι παράνομα τα προεκλογικα sms από υποψήφιους βουλευτές...\nMε τις εκλογές να πλησιάζουν, εντείνονται οι αναφορές χρηστών για την μαζική λήψη sms από υποψήφιους βουλευτές που καλούν χρήστες σε προεκλογικές ομιλίες ή ακόμη ζητούν...\nκατευθείαν ψήφο στο πρόσωπό τους. Ωστόσο είναι μια πρακτική παράνομη.\nΑυτό ισχύει τόσο για την αποστολή SMS όσο και για τα e-mail. Ο μόνος τρόπος που μπορεί να κάνει τη διαδικασία νόμιμη είναι αν ο πολίτης συναινέσει με κάποιον τρόπο στη συγκεκριμένη διαδικασία. «Συναινώ» στη λήψη προεκλογικών μηνυμάτων από υποψηφίους δεν σημαίνει όμως ότι έδωσα κάποτε το mail ή το τηλέφωνό μου σε κάποιον για να επικοινωνήσει μαζί μου για συγκεκριμένο λόγο.\nΤο ρεπορτάζ της εφημερίδας Καθημερινή για το θέμα, τονίζει πως «συναινώ» στη λήψη προεκλογικών μηνυμάτων από υποψηφίους δεν σημαίνει σε καμία περίπτωση ότι έδωσα κάποτε το mail ή το τηλέφωνό μου σε κάποιον για να επικοινωνήσει μαζί μου για συγκεκριμένο λόγο.\n«Αν δώσουμε το τηλέφωνό μας σε ένα κατάστημα για να μας ειδοποιήσουν όταν υπάρχει διαθεσιμότητα για ένα προϊόν, αυτό δεν σημαίνει ότι επιτρέπεται στη συνέχεια να μας στέλνουν ειδοποιήσεις για προωθητικές ενέργειες. Πρόκειται για αλλοίωση του σκοπού επικοινωνίας για τον οποίο έχω δώσει το τηλέφωνό μου και αυτό απαγορεύεται», τονίζει στην ο κ. Λευτέρης Αναστασάκης, αντιπρόεδρος της εταιρείας Priority (εταιρεία συμβούλων οργάνωσης και πληροφορικής στην Ελλάδα, που εξειδικεύεται στην ανάπτυξη, εφαρμογή και αυτοματοποίηση εταιρικών διαδικασιών).\n«Αν, για παράδειγμα, κάποιος έχει το τηλέφωνό σας γιατί είναι φίλος σας και αποφασίσει να θέσει υποψηφιότητα στις εκλογές, κανονικά δεν νομιμοποιείται να σας στείλει μήνυμα προεκλογικό», αναφέρει ο κ. Αναστασάκης καταδεικνύοντας τι σημαίνει αυθαίρετη αλλαγή του σκοπού επικοινωνίας, πράξη που απαγορεύεται.\nΠώς βρίσκουν τα τηλέφωνα\nΟι υποψήφιοι πολλές φορές βρίσκουν τα τηλέφωνα των εν δυνάμει ψηφοφόρων τους από τα ίδια τα κόμματα, τα οποία μπορεί να έχουν κρατήσει στοιχεία πολιτών που συμμετείχαν με κάποιο τρόπο κάποτε σε μια κομματική εκδήλωση, για παράδειγμα. Στη συνέχεια, μέσω ειδικών πακέτων χαμηλότερου κόστους από τις εταιρείες κινητής τηλεφωνίας, ξεκινούν τις μαζικές αποστολές ενώ εκτιμάται πως ένα πακέτο 200.000 μηνυμάτων κοστίζει περίπου 5.000-6.000 ευρώ.\nΞεκάθαρος για το θέμα είναι ο νέος κανονισμός για τα προσωπικά δεδομένα GDPR ο οποίος έρχεται να ενισχύσει παλαιότερη νομοθεσία. Αν υπάρξει παραβίαση, τότε οι πολίτες έχουν δικαίωμα να προσφύγουν στην Αρχή Προστασίας Προσωπικών Δεδομένων. Αλλά ακόμη και αυτό θα έχει αμφίβολα αποτελέσματα. Εδώ και εβδομάδες, η Αρχή Προστασίας Δεδομένων Προσωπικού Χαρακτήρα εξέδωσε «κατευθυντήριες οδηγίες σχετικά με την επεξεργασία προσωπικών δεδομένων, με σκοπό την επικοινωνία πολιτικού χαρακτήρα» . Αν και έχει ενημερώσει σχετικά τα κόμματα, αυτό φαίνεται πως δεν ήταν αρκετό.\nΑρχικά οι πολίτες μπορούν να ενημερώσουν τον αποστολέα ότι δεν επιθυμούν να λαμβάνουν μηνύματα από αυτόν και να αφαιρεθούν τα στοιχεία τους από λίστες. Αν αυτό δεν γίνει, τότε με το δεύτερο κρούσμα μπορούν να υποβάλουν σχετικό αίτημα στην Αρχή Προστασίας Προσωπικών Δεδομένων.\nΟ κ. Αναστασάκης συμβουλεύει όποιον θέλει να προχωρήσει τη σχετική διαδικασία, να κρατήσει κάποιο στοιχείο (email ή screenshot), το οποίο να αποδεικνύει ότι είχε αντιδράσει εξαρχής. Οι πιθανότητες να βρεθεί λύση δεν είναι πάντως πολλές και ακριβώς αυτή την αδυναμία εκμεταλλεύονται οι υποψήφιοι που στέλνουν διαρκώς μηνύματα. Μια άλλη συμβουλή που δίνει ο ειδικός είναι οι πολίτες μπορούν να ζητήσουν από τον πάροχό τους να εξαιρεθούν από την αποστολή μαζικών μηνυμάτων βασιζόμενοι στο άρθρο 11 (νόμος 3471).\nΒίντεο-Έκανε το βαν που νοίκιασε ασθενοφόρο\nΈδωσε παράταση στα τέλη κυκλοφορίας ο Απόστολος Βεσυρόπουλος\nΒίντεο-Ο πρόεδρος αστικών Βέροιας Παύλος Παυλίδης στο ΣΚΑΪ\nΑπ. Βεσυρόπουλος : "Παράταση προθεσμίας για τις δηλώσεις φόρου κληρονομιών, δωρεών και γονικών παροχών"\nΤουριστικοί πράκτορες:Μόνο έτσι θα διασωθεί ο ελληνικός τουρισμός το 2021\nΠρόγραμμα «ΓΕΦΥΡΑ»: Νέα πληρωμή - Ποιους αφορά\nΤηλεδιάσκεψη είχε ο Αντιπεριφερειάρχης Ημαθίας Κώστας Καλαϊτζίδης με τον πρόεδρο του ΕΛΓΑ και τον Υφυπουργό Οικονομικών Απόστολο Βεσυρόπουλο\nΗ αλλαγή της ώρας και το πέρασμα στη θερινή ώρα 2021 πλησιάζει


Απαγορευτικές φέτος οι τιμές των ενοικίων για τους φοιτητές που θα δυσκολευτούν να βρουν διαμέρισμα στην πόλη για λιγότερα από 350 ευρώ\n«Θα είναι μια εξαιρετικά δύσκολη χρονιά για τους φοιτητές και τις οικογένειές τους» επιβεβαιώνει στη «ΜτΚ» ο επίτιμος πρόεδρος της Ομοσπονδίας Μεσιτών Ελλάδας, Γρηγόρης Λιάντας. Εκτιμά μάλιστα πως οι τιμές είναι τόσο υψηλές που πολλοί γονείς ίσως σκεφτούν σοβαρά το ενδεχόμενο να μην στείλουν τα παιδιά τους για σπουδές σε περιοχές μακριά από τον μόνιμο τόπο κατοικίας τους. «Από τη στιγμή που πολλοί φοιτητές δε θα βρίσκουν διαθέσιμα σπίτια προς ενοικίαση, ίσως αναγκαστούν να μην φοιτήσουν καν στα πανεπιστήμια στις πόλεις τις επιλογής τους. Αυτό είναι μεγάλο ζήτημα. Μακάρι να διαψευστώ» προσθέτει απαισιόδοξος.\nΜόλις τρία χρόνια πριν, μια γκαρσονιέρα 40 τετραγωνικών μέτρων χωρίς επίπλωση στην ευρύτερη περιοχή του κέντρου, θα κόστιζε στον φοιτητή γύρω στα 200-250 ευρώ, ενώ η τιμή θα ανέβαινε στα 300-350 ευρώ για ένα επιπλωμένο μικρό «φοιτητικό» διαμέρισμα. Σύμφωνα με τον κ. Λιάντα, οι τιμές ενοικίασης τέτοιων διαμερισμάτων για τη φετινή χρονιά είναι τουλάχιστον 50-100 ευρώ ακριβότερες σε σύγκριση με προηγούμενα χρόνια, κυρίως στις περιοχές με μεγάλη ζήτηση, όπως είναι η περιοχή γύρω από το τουρκικό προξενείο, το Φάληρο, την Ευζώνων και τις 40 Εκκλησιές. «Ποιος θα δώσει 450 ευρώ για μια γκαρσονιέρα;» αναρωτιέται.\nΥψηλές τιμές και στις περιοχές… αουτσάιντερ\nΣύμφωνα με στοιχεία της e-Real Estates Πανελλαδικό Δίκτυο Κτηματομεσιτών για τις ζητούμενες τιμές κατοικιών σε περιοχές ανά την Ελλάδα, όπως διαμορφώνονται τη φετινή χρονιά βάση διαθεσιμότητας, παρατηρείται σαφής αύξηση στην ανώτατη τιμή μίσθωσης ιδιαίτερα στις μεγαλουπόλεις όπου συγκεντρώνεται και ο μεγαλύτερος αριθμός πανεπιστημιακών ιδρυμάτων, και άρα το μεγαλύτερο ενδιαφέρον για εύρεση φοιτητικής στέγης. Είναι ενδεικτικό ότι, για την πόλη της Θεσσαλονίκης, ένα διαμέρισμα από 30 έως 45 τ.μ στην περιοχή της Καμάρας κυμαίνεται περί τα 250-350 ευρώ, όταν πέρυσι η τιμή αυτή διαμορφωνόταν, το μέγιστο, στα 280 ευρώ. Η αύξηση της τάξεως του 10% είναι εμφανής στις τιμές μίσθωσης μικρών κατοικιών και σε άλλες περιοχές κοντά στο κέντρο της πόλης, όπως στην Ροτόντα και την Άνω πόλη.\nΟι πραγματικές τιμές ξεπερνούν κατά πολύ τις προσδοκώμενες ακόμη και σε περιοχές όπου το ενδιαφέρον για ενοικίαση κατοικίας είναι σημαντικά μειωμένο. Σύμφωνα με στοιχεία του δικτύου, ένα σπίτι μεγέθους από 30 έως 45 τ.μ. στην περιοχή του Βαρδάρη ή της Σίνδου μπορεί να… σκαρφαλώσει στην μέγιστη τιμή των 300 ευρώ, όταν η κατώτατη τιμή το 2018 διαμορφωνόταν στα 180 ευρώ μηνιαίως. « Τα σπίτια προς ενοικίαση στην πόλη είναι πλέον λιγοστά.\nΛόγω της μεγάλης ζήτησης και της μικρής προσφοράς, οι μισθώσεις είναι και θα είναι ανεβασμένες σε σχέση με τα προηγούμενα χρόνια» συμπληρώνει ο επίτιμος πρόεδρος της Ομοσπονδίας Μεσιτών. Ιδιοκτήτρια ακινήτου στην περιοχή της Μαρτίου επιβεβαιώνει τις υψηλές τιμές, ωστόσο αναγνωρίζει ότι είναι αδύνατον για έναν φοιτητή και την οικογένειά του να σηκώσουν ένα τόσο βαρύ οικονομικά φορτίο.\n«Πιστεύω ότι τα ενοίκια έχουν ξεφύγει και δε θέλω να μπω κι εγώ στον φαύλο κύκλο των υψηλών τιμών. Αυτή τη στιγμή έχω μία ανώγεια γκαρσονιέρα 37 τ.μ. πλήρως ανακαινισμένη. Η τιμή της δεν θα ξεπεράσει τα 180 ευρώ» προσθέτει.\nΟι σπουδές στο πανεπιστήμιο κοστίζουν μία περιουσία\nΑπό 40 κύματα πέρασε ο πρωτοετής φοιτητής με καταγωγή από το Ναύπλιο, Παναγιώτης Λίγγος, μέχρι να βρει ένα αξιοπρεπές σπίτι όπου θα περάσει τα επόμενα πέντε χρόνια της ζωής του για να ολοκληρώσει τις σπουδές του ως Τοπογράφος Μηχανικός στο Αριστοτέλειο Πανεπιστήμιο Θεσσαλονίκης, οι οποίες παρέχονται δωρεάν\n. Το κόστος του ενοικίου ωστόσο ανεβάζει κατά πολύ το μηνιαίο budjet. Μεσολάβησαν γνωστοί και πολλά τηλεφωνήματα στα μεσιτικά γραφεία προκειμένου να καταλήξει σε μια γκαρσονιέρα 40 τ.μ. την οποία νοικιάζει έναντι 400 ευρώ. «Ήταν ό,τι καλύτερο μπορούσαμε να βρούμε. Η Θεσσαλονίκη είναι εξαιρετικά ακριβή πόλη στα ενοίκια. Δεν μπόρεσα να βρω ‘αξιοπρεπές’ σπίτι κάτω από 350 ευρώ. Τα περισσότερα διαμερίσματα ήταν σε πολύ παλιές πολυκατοικίες που είχαν ζητήματα και με την υγρασία του χώρου» εξομολογείται. Χωρίς την στήριξη της οικογένειάς του που αυτή τη στιγμή του καλύπτει εκτός από το ενοίκιο, τα έξοδα του νοικοκυριού, η διαμονή στη Θεσσαλονίκη ήταν απαγορευτική.\nΤο πρόβλημα εύρεσης μικρών διαμερισμάτων στο κέντρο της πόλης και σε όμορες περιοχές βρίσκει τις ρίζες του και στην βαθιά οικονομική ύφεση (2008-2016) κατά τη διάρκεια της οποίας οι επενδύσεις σε ακίνητα συρρικνώθηκαν σημαντικά. Με το ξέσπασμα της πανδημίας όσοι ιδιοκτήτες μετέτρεψαν τα ακίνητά τους σε καταλύματα βραχυχρόνιας διαμονής δείχνουν να το μετανιώνουν, επιστρέφοντας στη λογική της μακροχρόνιας μίσθωσης, όπως επιβεβαιώνει έρευνα που εκπόνησε το Εμπορικό και Βιομηχανικό Επιμελητήριο Αθηνών.


Δημήτρης Παυλακούδης: Η ήττα της αστικής παιδείας , Του Τάκη Θεοδωρόπουλου\nΗ ήττα της αστικής παιδείας , Του Τάκη Θεοδωρόπουλου\nΟ Περικλής Γιαννόπουλος αυτοκτόνησε έφιππος στα νερά του Σκαραμαγκά το 1910. Αλλοπαρμένος δανδής, «τύπος» των Αθηνών, άφησε πίσω του μερικά σύντομα κείμενα. Κείμενα παραληρηματικά, με μεγάλη λογοτεχνική δύναμη όμως, στα οποία έχει καταθέσει την ασυγκράτητη ελληνολατρία του. Κείμενα που επηρέασαν καταλυτικά τον Μεσοπόλεμο, και την όλη αντίληψη περί ελληνικότητας, είτε στην ποίηση, είτε στη ζωγραφική, είτε στην αρχιτεκτονική. Το αποτύπωμα που άφησε η προσωπικότητά του στην αθηναϊκή κοινωνία της εποχής, αλλά και η θεατρική αυτοχειρία του -όταν βρέθηκε το πτώμα του στο στόμα του είχε ένα δεκάλεπτο για τον Χάροντα- τον αναγόρευσαν σε έναν από τους πιο ολοκληρωμένους χαρακτήρες της σύγχρονης πνευματικής Ελλάδας.\nΠαρακινημένος από το ποίημα που του αφιέρωσε ο Σικελιανός, αλλά και τις αναφορές του Ελύτη, τον είχα διαβάσει στα χρόνια της μεταπολίτευσης σ’ έναν παλιό τόμο των εκδόσεων «Γαλαξίας». Σήμερα τα έργα του «Ελληνική γραμμή και ελληνικό χρώμα» και «Οδηγίες προς τους έλληνες ζωγράφους» κυκλοφορούν σε μια πρόχειρη έκδοση από τις εκδόσεις «Νέα Θέσις». Του έχει δε αφιερώσει μια μονογραφία ο αρχηγός της Χρυσής Αυγής, Νίκος Μιχαλολιάκος. Ο αιώνας άλλαξε, θα μου πείτε, και μαζί με τον αιώνα άλλαξαν και τα πνευματικά ήθη του τόπου.\nΟμως, αν θέλουμε να μιλάμε για παιδεία, οφείλουμε να αναζητούμε αυτές ακριβώς τις σταθερές που σου επιτρέπουν, όχι μόνον να παρακολουθήσεις, αλλά και να κρίνεις τις αλλαγές. Μιλάμε για έρμα. Η κλασική παιδεία όχι μόνον δεν εμπόδισε, αλλά υποστήριξε και σε πολλές περιπτώσεις προκάλεσε τα μεγάλα άλματα του ευρωπαϊκού πολιτισμού. Κι αν σήμερα η Ευρώπη δυσκολεύεται να σταθεί απέναντι στην υπαρξιακή της κρίση, αυτό οφείλεται σε έναν μεγάλο βαθμό στο γεγονός ότι έχει καταθέσει τα όπλα της κλασικής παιδείας.\nΕπειδή δε και εμείς, ως Ελληνες, ψάχνουμε, αν ψάχνουμε, τρόπους για να αντιμετωπίσουμε τη δική μας υπαρξιακή κρίση η υπενθύμιση ότι σ’ αυτόν τον τόπο υπήρξαν άνθρωποι που την έζησαν πριν από μας και έδωσαν τις δικές τους απαντήσεις, έχει πάντα τη χρησιμότητά της. Επίτηδες αναφέρθηκα στον Γιαννόπουλο. Είναι ακραία περίπτωση. Εγραψε κείμενα που δεν μπορούν να ενταχθούν σε κανένα από τα γνωστά λογοτεχνικά είδη και τα οποία, αν διαβαστούν σε πρώτο επίπεδο, δεν σου προσφέρουν τίποτε παραπάνω από το παραλήρημα ενός αλλοπαρμένου ελληνοκεντρικού. Δεν μπορείς όμως να πεις το ίδιο ούτε για τον Ελύτη, που τον θαύμαζε, ούτε καν για τον Πικιώνη ή τον Τσαρούχη. Αυτοί ήξεραν, και το ήξεραν πολύ καλά, πως η τέχνη τους ανήκε σε έναν κόσμο πολύ μεγαλύτερο από την Ελλάδα τους. Κι αυτό διάβαζαν στον Γιαννόπουλο. Και θα ήταν αστείο να υποστηρίξεις πως ο Ελύτης γυρνούσε την πλάτη του, για χάρη του Αιγαίου, στη δημιουργική Ευρώπη του καιρού του όταν ξέρεις τη σχέση του με τη γαλλική ποίηση. Εν κατακλείδι: η ελληνικότητα, στις καλύτερες στιγμές της, δεν εμφανίστηκε ως άρνηση, αλλά ως οικειοποίηση και προέκταση του σύγχρονου ευρωπαϊκού πολιτισμού. Κι αυτός ήταν ο πυρήνας της ελληνικής αστικής παιδείας.\nΟπως προ ημερών για τον Δραγούμη, έτσι και σήμερα για τον Γιαννόπουλο, δεν θα επιχειρηματολογήσω για να υποστηρίξω ότι η εκμετάλλευσή τους από τη Χρυσή Αυγή ή τις ακροδεξιές παραφυάδες της, είναι καπηλεία. Το θεωρώ προφανές. Οι αιτίες αντιθέτως που μας οδήγησαν σ’ αυτό το σημείο είναι ακόμη ενεργές, ιδιαιτέρως δε η επένδυση της παιδείας με ιδεολογικό πρόσημο. Το χρωστάμε στη χούντα; Ως ένα σημείο ναι. Το καθεστώς των συνταγματαρχών συρρίκνωσε όλη την αστική παιδεία στο αποστεωμένο μόρφωμα του λεγόμενου ελληνοχριστιανικού πολιτισμού.\nΗ κατάντια της Αθήνας οφείλεται στην ήττα της αστικής παιδείας. Την πόλη που δεν είναι πόλη δεν την έφτιαξε απλώς μια απαίδευτη κοινωνία. Την έφτιαξε μια κοινωνία που περιφρονούσε την παιδεία. Και θα επαναλάβω αυτό που είπα την περασμένη Κυριακή: η βάση της παιδείας είναι η λογοτεχνία. Στην περίπτωσή μας πολύτιμη, διότι μόνον αυτή μπορεί να μας επιτρέψει να αντιμετωπίσουμε την κλειστοφοβική απομόνωση που μας απειλεί πανταχόθεν. Την περασμένη Κυριακή σας αποχαιρέτησα. Ελπίζω αυτός, ο δεύτερος αποχαιρετισμός, να πιάσει τόπο διότι με περιμένει το «Μοναστήρι της Πάρμας».\nΠΗΓΗ ΔΗΜΟΣΙΕΥΣΗΣ: www.kathimerini.gr\nΑναρτήθηκε από Dimitris Pavlakoudis στις 8:56 π.μ.


7 ΑΠΟΡΙΕΣ στον Τάσο από το Discover Larnaka\nΓιατί να θέλει κάποιος να discover Λάρνακα;\nΕραστής της πόλης του και δραστήριος πρεσβευτής της, ο πρώην συνάδελφος και φίλος Τάσος Αναστάση αποφάσισε μία μέρα πως ήρθε η ώρα η Λάρνακα να βγεί προς τα έξω δυναμικά προωθώντας τις δικές της ομορφιές και χάρες.\nΣήμερα, ένα περίπου χρόνο μετά, το Discover Larnaka δείχνει να έχει δημιουργήσει γερές πια βάσεις στην ντόπια -και όχι μόνο- κοινωνία και προετοιμάζεται για το πρώτο του φεστιβάλ που θα γίνει εντός του μήνα Σεπτεμβρίου.\nΔΙΑΒΑΣΕ: Μπύρα Scalifornia, με τέτοια ονομασία πώς να μην ενθουσιαστείς!\nΚαλησπέρα Τάσο, αλήθεια, γιατί να θέλει κάποιος να discover Λάρνακα;\nΕπειδή αυτά που ξέρει για τη Λάρνακα δεν είναι ούτε τα μισά! 4000 χρόνια ιστορίας είναι αυτά. Μπόλικο πράγμα για να ανακαλύψει κάποιος. Κι όταν τα ανακαλύψει θα λατρέψει τη Λάρνακα.\nΠώς δημιουργήθηκε η όμορφη πρωτοβουλία, πότε και ποιοι οι στόχοι της;\nΤο Dıscover Larnaka δημιουργηθηκε πριν ένα χρόνο, ακριβώς μέσα από αυτό το κενό που υπήρχε για την προβολή της Λάρνακας. Είχα αρχίσει τότε ως φωτογράφος να απαθανατίζω γνωστές και άγνωστες πλευρές της πόλης, σε μια προσπάθεια να ανακαλύψω ο ίδιος την πολη μου.\nΘέλησα να ανατρέψω το αρνητικό κλίμα και τη μιζέρια που επικρατούσε στην πόλη τα τελευταία χρόνια, επιθυμώντας να δείξω ότι η Λάρνακα είναι μια πόλη γεμάτη ιστορία και ομορφιά.\nΟι φωτογραφίες άρχισαν να ανεβαίνουν στο instagram, σε λογαριασμό που ονομάστηκε Dıscover Skala και τις συνόδευαν μικρές ιστορίες για την πόλη.\nΤο Skala έγινε Larnaka για να είναι πιο … διεθνώς κατανοητό και αγκαλιάστηκε από ντόπιους αλλά και ξένους με το instagram page να μετρά τώρα περίπου 10.000 ακόλουθους.\nΚάνετε και tours, κι αν ναι, τί περιλαμβάνουν;\nΠολύ σύντομα, αφότου δημιούργησα το Dıscover Larnaka και άρχισα να προβάλω τη Λάρνακα μέσα από φωτογραφίες, αντιλήφθηκα ότι αυτό δεν είναι αρκετό και ότι για να αλλάξει ο τρόπος που βλέπουμε και αντιμετωπίζουμε την πόλη μας πρέπει να την ανακαλύψουμε με άλλους τρόπους. Έτσι τον περασμένο Απρίλιο πραγματοποιήσαμε το πρώτο Dıscover Larnaka Open Walk. Δεν ήταν ένα tour αλλά ένα περίπατος. Τα tour πάντα μου δημιουργούν την ιδέα μιας απόστασης. Εμείς αυτό που θέλαμε να κάνουμε ήταν μια βόλτα στο ιστορικό κέντρο της πόλης, μεταξύ φίλων που θα μοιράζονταν τις γνώσεις και τις ιστορίες τους. Αυτη η βόλτα έγινε μεταξύ 250 φίλων όπου περάσαμε δύο ώρες ανακαλύπτοντας τη Λάρνακα!\nΜέσα σε αυτό τα πλαίσιο διοργανώνουμε άλλωστε και το πρώτο φεστιβάλ του Dıscover Larnaka τον Σεπτέμβρη με επίκεντρο την πόλη και την ιστορία της.\nΘέλησα να ανατρέψω το αρνητικό κλίμα και τη μιζέρια που επικρατούσε στην πόλη τα τελευταία χρόνια\nη Λάρνακα έχει τη δυνατότητα να γίνει πολυπολιτισμικό κέντρο τέχνης\nΕίναι τα μπουτίκ ξενοδοχεία ή νέα τάση στο κέντρο της πόλης;\nΕίναι γεγονός πως όλο και περισσότεροι ταξιδιώτες επιλέγουν να μένουν σε μικρότερους χώρους μέσα στο κέντρο της πόλης παρά στα μεγάλα ξενοδοχεία. Αυτό οφείλεται πιστεύω στο ότι οι ταξιδιώτες που θέλουν να επισκεφθούν τη Λάρνακα αποζητούν να ζήσουν την πόλη σαν ντόπιοι περπατώντας και ανακαλύπτοντας τα μυστικά της από πρώτο χέρι. Τα μπουτίκ ξενοδοχεία τους δίνουν αυτή την ευκαιρία καθώς η πλειοψηφία των κτιρίων αυτών είναι μέσα στο ιστορικό κέντρο των πόλεων.\nΓενικώς πρόσφατα ακούγονται αρκετά θετικά σχόλια για την εξέλιξη της Λάρνακας. Πού πιστεύεις ότι οφείλεται αυτό;\nΕίναι γεγονός ότι τα τελευταία χρόνια, η πόλη άρχισε να παίρνει στροφές και να γίνονται βήματα βελτίωσης σε αρκετούς τομείς. Αυτό οφείλεται τόσο στο νέο δημοτικό συμβούλιο εκεί όπου έχουμε ένα νέο δήμαρχο που αντιλαμβάνεται διαφορετικά κάποια πράγματα από τους προκατόχους του, αλλά κυρίως οφείλεται στους νέους ανθρώπους που έφυγαν,ταξίδεψαν, σπούδασαν, αποκόμισαν εμπειρίες και γνώσεις και επέστρεψαν στη Λάρνακα με νέες ιδέες και οράματα που προσπαθούν να τα εφαρμόσουν.\nΠού πιστεύεις πως η πόλη υστερεί; Σαφώς στο πολιτιστικό κομμάτι και στο κομμάτι της ανάπτυξης.\nΣτο πρώτο γιατί δυστυχώς ως Λαρνακείς χάσαμε αυτή την κουλτούρα πολιτισμού και τάση προς την τέχνη που είχαμε κάποτε ως σύνολο με αποτέλεσμα να δημιουργηθούν παθογένειες, τόσο σε επίπεδο διοίκησης όσο και σε επίπεδο δημοτών, που δύσκολα θα ξεπεραστούν.\nΠροφανώς υστερούμε στο κομμάτι της ανάπτυξης. Αλλά όχι αυτής της άναρχης δόμησης και δήθεν ανάπτυξης που δημιουργεί σωρηδόν άλλα προβλήματα. Επιζητούμε αυτή την ανάπτυξη που θα μας επιτρέψει να αναγεννησουμε την πόλη δίπλα και όχι πάνω στην ιστορία και το πολιτισμό της. Αυτού του είδους την ανάπτυξη που θα επιτρέπει στα παιδιά της πόλης να μπορούν να μείνουν εδώ και να πραγματοποιήσουν τα όνειρα τους χωρίς να χρειαστεί να μεταναστεύσουν ούτε εσωτερικά ούτε εξωτερικά.\nΔΕΣ ΕΠΙΣΗΣ: The 20 euros Review στο «Βarrel House» στη Scalifornia\nΜίλησε μας λίγο και για το πώς οραματίζεσαι τη μορφή ανάπτυξης που θα σου άρεσε να ακολουθήσει η Λάρνακα.\nΛόγω της θέσης της στο χάρτη αλλά και την ευκολία υποδομών όπως το αεροδρόμιο και το λιμάνι, η Λάρνακα έχει τη δυνατότητα να γίνει πολυπολιτισμικό κέντρο τέχνης. Ένα κέντρο που είτε μέσα από πανεπιστήμια είτε μέσα από δράσεις και εκδηλώσεις, θα καταστεί ο νούμερο ένα προορισμός στη Μεσόγειο για νεους καλλιτέχνες και δημιουργούς. Θέλουμε να γίνει φιλική προς τον δημότη και τον επισκέπτη, να χαίρεσαι να περπατάς την πόλη και τις πλατείες της.\nHow to start Monday properly ⬆ ° ° ° ➡Discover the beauty🔺 ➡Discover the City💚 ➡Discover Larnaka 💥 ➡Use #DiscoverLarnaka to see your photo published ➡Tag @discover.larnaka on your photos to see them on our story ➡photo by: @theglassclass ° ° ° #discoverLarnaka #Cyprus #larnaca #nicosia #limassol #paphos #ayianapa #girne #lefkoşa #кипр #kibris #travel #traveller #backpacker #tourist #tourism #summer #photographer #photography #photo #nofilterneeded #nofilter #instalifo #instamoment #instaphoto #like #love #followforfollow #like4liker\nHello @radissonblu 🤗 ° ° ° ➡Discover the beauty🔺 ➡Discover the City💚 ➡Discover Larnaka 💥 ➡Use #DiscoverLarnaka to see your photo published ➡Tag @discover.larnaka on your photos to see them on our story ➡photo by: @piotrlabno ° ° ° #discoverLarnaka #Cyprus #larnaca #nicosia #limassol #paphos #ayianapa #girne #lefkoşa #кипр #kibris #travel #traveller #backpacker #tourist #tourism #summer #photographer #photography #photo #nofilterneeded #nofilter #instalifo #instamoment #instaphoto #like #love #followforfollow #like4liker\nA post shared by Discover Larnaka (@discover.larnaka) on Aug 23, 2018 at 7:35am PDT\nBye bye 👋 ° ° ° ➡Discover the beauty🔺 ➡Discover the City💚 ➡Discover Larnaka 💥 ➡Use #DiscoverLarnaka to see your photo published ➡Tag @discover.larnaka on your photos to see them on our story ➡photo by: @iliana.geo ° ° ° #discoverLarnaka #Cyprus #larnaca #nicosia #limassol #paphos #ayianapa #girne #lefkoşa #кипр #kibris #travel #traveller #backpacker #tourist #tourism #summer #photographer #photography #photo #nofilterneeded #nofilter #instalifo #instamoment #instaphoto #like #love #followforfollow #like4liker\nA post shared by Discover Larnaka (@discover.larnaka) on Aug 23, 2018 at 11:43am PDT\nHow to start the most Summerish Sunday of the year properly 😁 🎏 ° ° ° ➡Discover the beauty🔺 ➡Discover the City💚 ➡Discover Larnaka 💥 ➡Use #DiscoverLarnaka to see your photo published ➡Tag @discover.larnaka on your photos to see them on our story ➡photo by: @piotrlabno ° ° ° #discoverLarnaka #Cyprus #larnaca #nicosia #limassol #paphos #ayianapa #girne #lefkoşa #кипр #kibris #travel #traveller #backpacker #tourist #tourism #summer #photographer #photography #photo #nofilterneeded #nofilter #instalifo #instamoment #instaphoto #like #love #followforfollow #like4liker\nA post shared by Discover Larnaka (@discover.larnaka) on Aug 12, 2018 at 12:14am PDT\nLive your Myth in Larnaka 🐴 ° ° ° ➡Discover the beauty🔺 ➡Discover the City💚 ➡Discover Larnaka 💥 ➡Use #DiscoverLarnaka to see your photo published ➡Tag @discover.larnaka on your photos to see them on our story ➡photo by: @piotrlabno ° ° ° #discoverLarnaka #Cyprus #larnaca #nicosia #limassol #paphos #ayianapa #girne #lefkoşa #кипр #kibris #travel #traveller #backpacker #tourist #tourism #summer #photographer #photography #photo #nofilterneeded #nofilter #instalifo #instamoment #instaphoto #like #love #followforfollow #like4liker\nA post shared by Discover Larnaka (@discover.larnaka) on Aug 10, 2018 at 7:42am PDT\nGood morning Larnaka 🌞 ° ° ° ➡Discover the beauty🔺 ➡Discover the City💚 ➡Discover Larnaka 💥 ➡Use #DiscoverLarnaka to see your photo published ➡Tag @discover.larnaka on your photos to see them on our story ➡photo by: @i_can_see_yourpixels ° ° ° #discoverLarnaka #Cyprus #larnaca #nicosia #limassol #paphos #ayianapa #girne #lefkoşa #кипр #kibris #travel #traveller #backpacker #tourist #tourism #summer #photographer #photography #photo #nofilterneeded #nofilter #instalifo #instamoment #instaphoto #like #love #followforfollow #like4liker\nA post shared by Discover Larnaka (@discover.larnaka) on Aug 8, 2018 at 10:52pm PDT\nTime for a delicious lunch 🤤 ° ° ° ➡Discover the beauty🔺 ➡Discover the City💚 ➡Discover Larnaka 💥 ➡Use #DiscoverLarnaka to see your photo published ➡Tag @discover.larnaka on your photos to see them on our story ➡photo by: @lushbeachbar ° ° ° #discoverLarnaka #Cyprus #larnaca #nicosia #limassol #paphos #ayianapa #girne #lefkoşa #кипр #kibris #travel #traveller #backpacker #tourist #tourism #summer #photographer #photography #photo #nofilterneeded #nofilter #instalifo #instamoment #instaphoto #like #love #followforfollow #like4liker\nA post shared by Discover Larnaka (@discover.larnaka) on Aug 7, 2018 at 2:54am PDT\nSweet 🌽 sweet town 😊 ° ° ° ➡Discover the beauty🔺 ➡Discover the City💚 ➡Discover Larnaka 💥 ➡Use #DiscoverLarnaka to see your photo published ➡Tag @discover.larnaka on your photos to see them on our story ➡photo by: @sandra.i.c ° ° ° #discoverLarnaka #Cyprus #larnaca #nicosia #limassol #paphos #ayianapa #girne #lefkoşa #кипр #kibris #travel #traveller #backpacker #tourist #tourism #summer #photographer #photography #photo #nofilterneeded #nofilter #instalifo #instamoment #instaphoto #like #love #followforfollow #like4liker\nA post shared by Discover Larnaka (@discover.larnaka) on Aug 4, 2018 at 7:50am PDT\nHappy holiday everyone 😃 ° ° ° ➡Discover the beauty🔺 ➡Discover the City💚 ➡Discover Larnaka 💥 ➡Use #DiscoverLarnaka to see your photo published ➡Tag @discover.larnaka on your photos to see them on our story ➡photo by: @ ° ° ° #discoverLarnaka #Cyprus #larnaca #nicosia #limassol #paphos #ayianapa #girne #lefkoşa #кипр #kibris #travel #traveller #backpacker #tourist #tourism #summer #photographer #photography #photo #nofilterneeded #nofilter #instalifo #instamoment #instaphoto #like #love #followforfollow #like4liker\nA post shared by Discover Larnaka (@discover.larnaka) on Aug 15, 2018 at 12:58am PDT


ΑΝΕΞΗΓΗΤΟ: Το μυστήριο εξωγήινο εύρημα - Η δοκός με τη λέξη «ΕΛΕΦΘΕΡΙΑ» Το μυστήριο εξωγήινο εύρημα - Η δοκός με τη λέξη «ΕΛΕΦΘΕΡΙΑ» ~ ΑΝΕΞΗΓΗΤΟ\n3/04/2014 10:53:00 π.μ. ΑΝΕΞΗΓΗΤΑ, ΜΥΣΤΗΡΙΑ\nΣτις 14 Ιουνίου 1947, ο αγρότης William Brazel, με τον γιο του Bernon, παρατήρησαν κάποια παράξενα συντρίμμια να βρίσκονται διάσπαρτα στο κτήμα τους, 70 μίλια βόρεια του Roswell. Στις 4 Ιουλίου επέστρεψαν να μαζέψουν τα συντρίμμια, όταν άκουσαν για τον ιπτάμενο δίσκο και αναρωτήθηκαν αν υπήρχε κάποια σύνδεση με τα συντρίμμια αυτά. Στις 7 Ιουλίου, επισκέφτηκαν τον σερίφη George Wilcox όπου εμπιστευτικά του μίλησαν για τα όσα είχαν συγκεντρώσει στο σπίτι τους. Ο σερίφης G.Wilcox κάλεσε στη συνέχεια το τμήμα της πολεμικής αεροπορίας και ο ταγματάρχης Jesse Marcel μαζί με τον Sheridan Cavvit μετέφεραν τα συντρίμμια στη βάση του Roswell.


Survivor: Ο Βαλάντης του χθες, του σήμερα και γιατί έρχεται συνεχώς σε σύγκρουση με συμπαίκτες του; - FNews\nFnews Δημοσιεύθηκε Πέμπτη, 6 Ιανουαρίου, 2022 11:42:55\nSurvivor: Ο Βαλάντης του χθες, του σήμερα και γιατί έρχεται συνεχώς σε σύγκρουση με συμπαίκτες του;\nΑν θα μπορούσε κανείς να μιλήσει για τον σταρ του φετινού Survivor από τα πρώτα κιόλας επεισόδια αυτός θα ήταν σίγουρα ο Βαλάντης ο οποίος δεν έχει μάθει να μασάει τα λόγια του.\nΠέρυσι είχαμε τον Τριαντάφυλλο από τη Ρόδο να γίνεται το επίκεντρο του ενδιαφέροντος, φέτος είναι ο Βαλάντης.\nΟ καλλιτέχνης, λοιπόν, ο οποίος έχει τεράστια πορεία στο τραγούδι, πήρε την μεγάλη απόφαση της ζωής του να συμμετάσχει στο Survivor. Έβαλε λίγα ρούχα στη βαλίτσα του και αναχώρησε για Άγιο Δομίνικο μαζί με τους υπόλοιπους 23 παίκτες.\nΟ ίδιος έχει έναν εκρηκτικό χαρακτήρα και δεν αφήνει τίποτα να πέσει κάτω και για τον λόγο αυτό, ήδη απασχολεί ιδιαίτερα το τηλεοπτικό κοινό.\nΠοιος όμως είναι ο 46χρονος τραγουδιστής που έχει ήδη προκαλέσει το ενδιαφέρον στο φετινό Survivor;\nΟ Βαλάντης γεννήθηκε στη Ρόδο στις 16 Δεκεμβρίου του 1975. Από πολύ μικρός ξεκίνησε να μαθαίνει μουσική και συγκεκριμένα ακορντεόν και λαούτο.\nΣτα 18 του έφυγε από το όμορφο νησί του και βρέθηκε στην Αθήνα για να φοιτήσει στο ΤΕΙ Αισθητικής. Όμως, η αγάπη του για τη μουσική ήταν τόσο μεγάλη, που το 1994 κατάφερε να ανέβει στην πίστα του νυχτερινού κέντρου «Romeo».\nΌσα δεν γνωρίζουμε για εκείνον!\nΟ τραγουδιστής είναι 1,70 στο ύψος. Αυτό όμως που προκάλεσε εντύπωση πριν λίγο καιρό ήταν ότι γύρισε στα θρανία για να γίνει αισθητικός.\nΣυγκεκριμένα σε πρόσφατη συνέντευξη του στο Happy Day είχε δηλώσει: «Πανεπιστήμιο Δυτικής Αττικής. Είχα δώσει εξετάσεις για να μπω το 1993 όπου και είχα περάσει πρώτος στην Αισθητική όπου και το συνέχισα για πέντε χρόνια. Τώρα που βρήκα χρόνο αποφάσισα να το συνεχίσω και να πάρω το πτυχίο μου»\nΚαι πρόσθεσε: «Σκέφτομαι να ανοίξω ένα στούντιο αισθητικής. Με ενδιαφέρει και ο τομέας των καλλυντικών. Παλιά έβαφα τις συντρόφους μου. Το σωστό μακιγιάζ είναι να φαίνεται ότι δεν έχεις βαφτεί. Την προηγούμενη εβδομάδα φτιάξαμε Lipgloss».\nΑπό τη μία επιτυχία στην άλλη!\nΤο 1995, ο Βαλάντης κυκλοφορεί τον πρώτο του δίσκο με τίτλο «Σε ζητώ στα σινεμά», ο οποίος γίνεται μεγάλη επιτυχία. Τα τραγούδια που περιέχει είναι το ένα καλύτερο από το άλλο και γίνονται μεγάλα σουξέ.\nΤην ίδια χρονιά ο Βαλάντης ξεκινά τις εμφανίσεις του στο νυχτερινό κέντρο «Ποδειδώνιο» μαζί με τον Αντύπα, τον Λάμπη Λιβιεράτο, την Άντζελα Δημητρίου και τη Στέλλα Γεωργιάδου. Στη συνέχεια ανεβαίνει στη Θεσσαλονίκη, όπου για δύο χρόνια εμφανίζεται στο πλευρό του Λευτέρη Πανταζή, του Γιώργου Αλκαίου, της Έφης Σαρρή και της Σαμπρίνας στο νυχτερινό μαγαζί «Θέατρο».\nΗ δεύτερη δισκογραφική δουλειά του Βαλάντη έχει τίτλο «Στο Ασανσέρ» και γνωρίζει τόσο μεγάλη επιτυχία που πουλάει γύρω στα 45.000 αντίτυπα. Την καλοκαιρινή σεζόν του 1998 εμφανίζεται ξανά στο νυχτερινό κέντρο της παραλιακής «Ποσειδώνιο», μαζί με τους Ελένη Καρουσάκη, Γιάννη Πλούταρχο και Πάνο Κιάμο.\nΑμέσως μετά ο Βαλάντης επιστρέφει στη συμπρωτεύουσα όπου ξεκινά τις εμφανίσεις του στο νυχτερινό μαγαζί «Άστρα». Το τέταρτο cd του κυκλοφορεί το 2000 και φέρει τον τίτλο «Γύρισα τον χρόνο πίσω». Από εκεί και πέρα η καριέρα του Βαλάντη απογειώνεται και όλα τα ΜΜΕ μιλούν γι’ αυτόν.\nΠριν λίγους μήνες ο Βαλάντης κυκλοφόρησε το νέο του single «Όσα ορκίστηκες». Πρόκειται για ένα κομμάτι που τραγουδήθηκε όλο το καλοκαίρι του 2015 απ’ όλους μας και φυσικά έγινε γρήγορα σουξέ.\nΗ ζωή στον Άγιο Δομίνικο\nΑνατρεπτικός, ειλικρινής και ντόμπρος ταξίδεψε για Άγιο Δομίνικο για να αποδείξει πως, όσο ευαίσθητος κι αν είναι όταν γράφει τραγούδια για μεγάλους έρωτες και χωρισμούς, τόσο παθιασμένος και… σκληρός γίνεται όταν θέλει να κερδίσει. Και το έχει αποδείξει, παρ’ όλο που οι συμπαίκτες του δεν τον εκτιμούν και πολύ στον στίβο μάχης. Ο ίδιος πάντως, κάνει ό,τι περνάει στο χέρι του για να είναι όσο πιο εύκολη γίνεται η διαβίωση στην καλύβα των Διασήμων, τα βάζει με όλους και όλα όταν νιώθει ότι έχει δίκαιο ή ότι αδικείται και δεν διστάζει να ζητήσει συγνώμη όταν πιστεύει πως έσφαλε. Τελευταία, στο στόχαστρό του είχε μπει η Μυριέλλα Κουρεντή αλλά και ο Λάμπρος τους οποίους κατηγορεί συχνά για λάθος κινήσεις τους σε σχέση με την αντίπαλη ομάδα.


«Με τη σκέψη ότι σε λίγο καιρό θα μπορώ να αγκαλιάσω τους δικούς μου που τόσο καιρό είμαστε με τις μάσκες και σε αποστάσεις πέντε μέτρων, λέγεται ευτυχία.»\nΗ Νόνικα Γαληνέα έκανε πριν από λίγες ημέρες το εμβόλιο κατά του κορωνοϊού και ξέσπασε εναντίον όσων αρνούνται να πιστέψουν ότι υπάρχει ιός.\n«Με τη σκέψη ότι σε λίγο καιρό θα μπορώ να αγκαλιάσω τους δικούς μου που τόσο καιρό είμαστε με τις μάσκες και σε αποστάσεις πέντε μέτρων, λέγεται ευτυχία. Είναι η μόνη προστασία που έχουμε από κάτι που είναι χειρότερο και από πόλεμο. Γιατί ξέρουμε ότι ο πόλεμος θα σταματήσει, αυτό δεν ξέρουμε αν θα σταματήσει και πότε, αλλά και αν θα υπάρχουμε όταν θα σταματήσει» είπε χαρακτηριστικά στην εκπομπή Τ- Live και τη δημοσιογράφο Πόπη Παπαδοπούλου.\nΑκόμα, η Νόνικα Γαληνέα εξηγεί τους λόγους που τάσσεται τόσο ανοιχτά υπέρ του εμβολίου: «Είμαι 100% υπέρ του εμβολιασμού και νομίζω ότι είναι έγκλημα το να υπάρχουν άνθρωποι που το σκέπτονται, που δεν θέλουν να το κάνουν, ακόμα και που φοβούνται. Εγώ πήγα με πολύ μεγάλη χαρά, είναι λίγες ημέρες που το έχω κάνει. Δεν είχα απολύτως καμία παρενέργεια και ήμουν συγκινημένη με τον τρόπο που με υποδέχτηκαν οι γιατροί. Θα ξαναπάω, μάλιστα, στις 6 Φεβρουαρίου για να κάνω τη δεύτερη δόση. Τους υποσχέθηκα ότι θα τους πάω και την αυτοβιογραφία μου».\nTags: Νόνικα Γαληνέα


Σία Αναγνωστοπούλου: Η διαφθορά είναι ένα εκτεταμένο φαινόμενο που οδηγεί στην αποσταθεροποίηση της έννομης τάξης - βίντεο | ΣΥΡΙΖΑ Συνασπισμός Ριζοσπαστικής Αριστεράς\nΘέμα: Ομιλία της βουλευτού Αχαΐας ΣΥΡΙΖΑ, Σίας Αναγνωστοπούλου, στην Ολομέλεια της Βουλής, κατά τη συζήτηση και λήψη απόφασης επί του διανεμηθέντος πορίσματος της Ειδικής Κοινοβουλευτικής Επιτροπής Προκαταρκτικής Εξέτασης, συσταθείσας με την από 21-2-2018 απόφαση της Ολομέλειας της Βουλής και την υπ’ αριθμ. πρωτ. 3169/2285/28-2-2018 απόφαση του Προέδρου της Βουλής, για την άσκηση ή μη δίωξης κατά των πρώην Πρωθυπουργών: 1) Αντωνίου Σαμαρά, 2) Παναγιώτη Πικραμμένου και κατά των πρώην Υπουργών: 1) Δημητρίου Αβραμόπουλου, 2) Ανδρέα Λοβέρδου, 3) Ανδρέα Λυκουρέντζου, 4) Μάριου Σαλμά, 5) Σπυρίδωνος-Άδωνι Γεωργιάδη, 6) Ιωάννη Στουρνάρα, 7) Ευάγγελου Βενιζέλου, 8) Γεωργίου Κουτρουμάνη για την ενδεχόμενη τέλεση των αδικημάτων: α) της δωροληψίας πολιτικών αξιωματούχων (άρθρο 159 παρ. 1 Π.Κ., όπως αντικαταστάθηκε με την υποπαρ. ΙΕ4 του άρθρου πρώτου του ν. 4254/2014), β) της παθητικής δωροδοκίας (άρθρο 235 παρ. 1-2 Π.Κ., όπως ίσχυε με το άρθρο δεύτερο παρ. 1 του ν. 3666/2008 και με την παρ. 9α του άρθρου 24 του ν. 3943/2011) και γ) της νομιμοποίησης εσόδων από παράνομες δραστηριότητες (άρθρο 2 παρ. 2 α, γ και δ του ν. 3691/2008), σύμφωνα με τα διαλαμβανόμενα στο πόρισμα και σύμφωνα με τις διατάξεις των άρθρων 86 του Συντάγματος, 153 επ. του Κανονισμού της Βουλής και του ν. 3126/2003 «Ποινική ευθύνη των Υπουργών», όπως ισχύουν.\nΚυρίες και κύριοι συνάδελφοι, βρισκόμαστε σε μια πολύ σημαντική στιγμή και αυτή η Ολομέλεια θεωρώ ότι έχει μια ιστορική ευθύνη. Θα καταλήξω στο τέλος ποια είναι αυτή η ιστορική ευθύνη.\nΔιαβάζω ένα απόσπασμα για να ξεκινήσουμε λίγο τα πράγματα από την αρχή και να μην μπλέκουμε συνέχεια σε μια δαιδαλώδη αφήγηση και ερμηνεία της νομικής επιστήμης: «Η διαφθορά είναι κατ’ ουσία ταυτισμένη με την ανισότητα, την αδικία, την έλλειψη ορθολογισμού και διαφάνειας, τον κοινωνικό αποκλεισμό, τον αθέμιτο ανταγωνισμό, την απώλεια συγκριτικών πλεονεκτημάτων, την αδυναμία του κράτους δικαίου και του κοινωνικού κράτους, την κρίση νομιμοποίησης της σύγχρονης αντιπροσωπευτικής δημοκρατίας. Είναι ένα σαράκι που θίγει κατ’ ουσία τη συνοχή της κοινωνίας».\nΑυτά τα ωραία λόγια ανήκουν στον κ. Βενιζέλο, που έχει προλογίσει πόνημα για τη διαφθορά. Ωραία είναι αυτά τα λόγια που περιγράφουν ένα εκτεταμένο φαινόμενο που οδηγεί στην αποσταθεροποίηση της έννομης τάξης. Στο πλαίσιο αυτού του φαινομένου δημιουργούνται και εμπεδώνονται νοοτροπίες διαφθοράς. Μια ελίτ που ξεκινά από την πολιτική πυραμίδα και πιάνει οικονομικούς παράγοντες, πνευματικούς παράγοντες, δημιουργεί αυτήν τη νοοτροπία ότι η διαφθορά είναι σχεδόν ένα φυσικό φαινόμενο.\nΣτην Ελλάδα γνωρίζουμε ότι υπάρχει εκτεταμένο φαινόμενο διαφθοράς, από τα μέσα μαζικής ενημέρωσης, από τους εξοπλισμούς και κυρίως την υγεία. Αυτό έχει καταγγελθεί άπειρες φορές.\nΠοια είναι η διαφορά της δικής μας Κυβέρνησης από τις προηγούμενες; Ότι εμείς τη διαφθορά δεν τη θεωρούμε φυσικό φαινόμενο. Εμείς τη θεωρούμε ανωμαλία, η οποία μπορεί -και το κάνει- να πλήξει βαθιά τα θεμέλια της Δημοκρατίας, γιατί σπάει ένα σημαντικό πράγμα: Διαρρηγνύει τον δεσμό εμπιστοσύνης ανάμεσα στην κοινωνία, ανάμεσα στους πολίτες και την πολιτική εξουσία.\nΑυτό, λοιπόν, που εμείς θεωρούμε ανωμαλία και προσπαθούμε να φέρουμε την ομαλότητα, από κάποιους ερμηνεύεται άπειρες φορές -το είδαμε και στα μέσα μαζικής ενημέρωσης- ως θεσμική εκτροπή. Έχει φτάσει δικογραφία στη Βουλή για μία από τις εμβληματικές περιπτώσεις διαφθοράς, που είναι η υπόθεση NOVARTIS,γιατί διαφθορά τι είναι; Η προνομιακή σχέση ενός μεγάλου οικονομικού παράγοντα με την πολιτική εξουσία και άλλους παράγοντες που παίζουν ρόλο στην κοινωνική και την οικονομική ζωή.\nΑυτό, λοιπόν, που βλέπουμε στη δικογραφία, χωρίς να αναφερθώ σε πρόσωπα -γιατί πολύ καλά είπε ο Πρόεδρος της Επιτροπής, ο κ. Δρίτσας, ότι εμείς σεβόμαστε πάρα πολύ αυτό που κάναμε στην Επιτροπή- είναι ότι και μόνο το γεγονός ότι ο Διευθυντής αυτής της πολυεθνικής εταιρείας, της NOVARTIS, επιβραβεύεται από την εταιρεία του για την πολιτική του και ενώ εν μέσω μνημονίων μειώνεται το κόστος φαρμάκου από τις κρατικές δαπάνες και μετακυλίεται στους ασθενείς, αυτός ο Διευθυντής επιβραβεύεται επειδή κατόρθωσε εν μέσω μνημονίων και περικοπών να κερδίσει η εταιρεία, αυτό κάτι δείχνει.\nΔεν θα αναφερθώ σε όλα τα άλλα, δεν θα αναφερθώ στις συναλλαγές που περιγράφονται μέσα στη δικογραφία ανάμεσα στην εταιρεία και σε πολιτικά πρόσωπα.\nΑυτό, όμως, που περιγράφεται ανάγλυφα μέσα στη δικογραφία είναι ότι έχουμε μία μεγάλη ανωμαλία, πολιτική, ηθική και ενδεχομένως ποινική, μία ανωμαλία στο ίδιο το δημοκρατικό σύστημα. Και είναι έλλειψη ηθικής και κυνισμός. Και αυτό που μετά λύπης μου διαπιστώνω στην Αντιπολίτευση είναι αυτός ο κυνισμός. Μιλάμε για ανθρώπους.\nΜιλάμε για ανθρώπους οι οποίοι πετάχτηκαν στο περιθώριο της κοινωνίας από τέτοιου είδους πολιτικές. Και αντί να μιλήσουμε με αφορμή και τη NOVARTIS γι’ αυτά τα θέματα, προσπαθούμε με χίλιους δυο τρόπους να αποδείξουμε ότι εμείς κάνουμε την ανωμαλία, γιατί δεν σεβόμαστε. Τι ακριβώς δεν σεβόμαστε; Αυτό δεν το κατάλαβα.\nΑυτή η Κυβέρνηση, λοιπόν, θέλει να φέρει την ομαλότητα. Και θα τη φέρει χρησιμοποιώντας ακριβώς ως όπλο το Σύνταγμα, τους θεσμούς και τους κανόνες της Δημοκρατίας.\nΤο μεγάλο θέμα της Αντιπολίτευσης δεν είναι κυρίως αν τα εμπλεκόμενα πρόσωπα έχουν ποινικές ευθύνες και όλα αυτά. Πού πλήττει η ομαλότητα το παλαιό σύστημα; Το πλήττει στο ότι δεν μπορεί να αναπαραχθεί και στο ότι φέρνοντας πάλι την ομαλότητα, κόβονται οι δίαυλοι αναπαραγωγής ενός διεφθαρμένου συστήματος, με οικονομικούς και μιντιακούς παράγοντες. Αυτό είναι το μεγάλο της πρόβλημα. Γι’ αυτό έδωσε πραγματικά -επιτρέψτε μου την έκφραση- τα ρέστα της σ’ αυτήν την υπόθεση της NOVARTIS! Διότι η υπόθεση της NOVARTIS είναι παράδειγμα και θα αποδειχθεί.\nΤι είπε, λοιπόν, η Αντιπολίτευση σε όλους τους τόνους; Μίλησε για σκευωρία. Δεν αντιπαρέθεσαν ένα άλλο σχέδιο αντιμετώπισης της διαφθοράς. Ευθύς εξ αρχής είπαν ότι πρόκειται για σκευωρία. Μάλιστα, προχώρησαν και σε μηνυτήριες αναφορές εναντίον όχι μόνο των «φυσικών αυτουργών», όπως τους θεωρούν, δηλαδή τους εισαγγελείς που όπως φαίνεται έκαναν τη δουλειά τους, αλλά και των «ηθικών αυτουργών», δηλαδή εναντίον του Πρωθυπουργού και του «εκτελεστικού του οργάνου», του κ. Παπαγγελόπουλου.\nΤι λέει ο κ. Σαμαράς στη μηνυτήρια αναφορά του; Λέει ότι εξυφάνθη ένα σχέδιο από τον Αλέξη Τσίπρα για την πολιτική του εξόντωση και ότι αυτή η μηνυόμενη συμμορία -προσέξτε τώρα διατυπώσεις- δηλαδή ο Πρωθυπουργός ο Παπαγγελόπουλος κλπ., έφτιαξαν μία χυδαία πολιτικοδικαστική σκευωρία.\nΕγώ θέλω να κάνω ένα απλό ερώτημα και στο Σώμα, αλλά και στον ελληνικό λαό που μας ακούει! Ένας Πρωθυπουργός, ένας πολιτικός Αρχηγός που κερδίζει με τον πλέον δημοκρατικό τρόπο -δηλαδή, στις εκλογές- έναν άλλον πολιτικό Αρχηγό ενός πολιτικού κόμματος δύο φορές σε εκλογές, γιατί να θέλει να κάνει σκευωρία να τον αναστήσει ξανά; Γιατί δεν καταφέρεται εναντίον άλλων προσώπων?\nΓιατί, λοιπόν, η σκευωρία; Η σκευωρία είχε έναν λόγο ευθύς εξ αρχής και εδώ στην Ολομέλεια, αλλά και στην Επιτροπή. Ο κ. Βενιζέλος ήλθε στην Επιτροπή για να μιλήσει και το πρώτο που είπε είναι ότι αυτή η Επιτροπή πρέπει να αποσείσει το βάρος της σκευωρίας, την κατηγορία της σκευωρίας που έχει, λες και η Επιτροπή συνεδρίαζε για να αποσείσει ένα τέτοιο βάρος.\nΆρα, η σκευωρία ήταν το καλύτερο μέσο για να δημιουργηθεί φόβος, όπως τον βλέπουμε συνεχώς και με κούνημα του δακτύλου και με καταγγελτικό λόγο.\nΌμως, εγώ θα πω ένα πράγμα απ’ αυτά που έχω καταλάβει από όλη αυτήν την υπόθεση. Πέρα από τον κυνισμό της Αντιπολίτευσης -και αυτό θα το λέω συνέχεια- ποια είναι η μάχη του συστήματος ούτως ώστε η διαφθορά ναι μεν να περιγράφεται, αλλά ποτέ να μην μπορούμε να φτάσουμε το πολιτικό σύστημα να χτυπήσει τη διαφθορά; Κάποιες από τις προβλέψεις του άρθρου 86 του Συντάγματος -και όχι του άρθρου 86 γενικώς και αορίστως- αναφέρουν ποια είναι υπουργικά αδικήματα και άρα μένουν στη Βουλή, ποια δεν είναι και άρα πηγαίνουν στη Δικαιοσύνη, ποια αποσβεστική προθεσμία έχουν αυτά τα αδικήματα κλπ.\nΔουλέψαμε άπειρες ώρες και είναι προς τιμήν αυτής της Επιτροπής. Και λυπάμαι πάρα πολύ που η Αντιπολίτευση δεν έμεινε, γιατί έχουμε ιστορική ευθύνη. Το απαιτεί ο ελληνικός λαός. Ο πιο θεσμικός τρόπος να συζητηθεί το άρθρο 86 και αυτές οι πτυχές του που δημιουργούν πρόβλημα ρήξης της εμπιστοσύνης της κοινωνίας με το πολιτικό σύστημα, ήταν σε μία τέτοια επιτροπή.\nΟ κ. Δουζίνας έχει γράψει πολύ ωραία ότι με βάση το άρθρο 86 τελείται το τέλειο έγκλημα. Διότι θα καθόμασταν, θα συζητάγαμε με τις ώρες, με τις μέρες και με τους μήνες, θα φέρναμε και μάρτυρες, για να καταλήξουμε ότι έχουν παραγραφεί τα αδικήματα. Αυτά φωνάζει η ελληνική κοινωνία: «Παιδιά, τι κάνετε; Τα κουκουλώνετε μεταξύ σας».\nΕγώ δεν θεωρώ ότι οι αναφερόμενοι δέκα έχουν διαπράξει ποινικά αδικήματα -ούτε το ξέρω άλλωστε- ούτε ότι σύσσωμη η Αντιπολίτευση είναι βουτηγμένη στη διαφθορά.\nΟφείλει, όμως, το πολιτικό σύστημα, μετά από μια τέτοια χρεοκοπία που έχει υποστεί αυτή η κοινωνία και που την έχει βυθίσει επί δέκα χρόνια σε αυτή την κατάσταση, να αρθεί στο ύψος των περιστάσεων και να πει, «Δεν θα αφήσουμε στη Βουλή τέτοια κρίσιμα ζητήματα». Εδώ χρειάζεται μια απάντηση: Η δωροδοκία μπορεί να θεωρηθεί, με οποιονδήποτε νου, υπουργικό αδίκημα και να μείνει στη Βουλή να εξεταστεί ή πρέπει να πηγαίνει στην ποινική Δικαιοσύνη, όπως πηγαίνουν όλοι οι Έλληνες πολίτες και εκεί να αποδειχθεί η αθωότητα, η ενοχή κ.λπ.;\nΘέλω να πω στον κ. Μηταράκη ότι το πόρισμα της Επιτροπής είναι διαπιστωτικό. Έλεος! Και εγώ που δεν ξέρω τίποτα από νομικά, δεν μας διαβιβάζει η Δικαιοσύνη και ξαναδιαβιβάζουμε εμείς. Η Δικαιοσύνη διαβιβάζει για να πει ένα πράγμα: «Μου ανάβετε το πράσινο φως;». Αυτό λέει η Δικαιοσύνη με λίγα λόγια για να το καταλάβουμε. Και η Βουλή λέει «Ναι» ή «Όχι», «Σας το ανάβουμε» ή «Δεν σας το ανάβουμε».\nΥπάρχουν τα τελευταία συνεχή παραδείγματα διαφθοράς, αυτής της διάχυτης νοοτροπίας διαφθοράς, που τη βλέπουμε με την εκμετάλλευση καρκινοπαθών και άλλα τέτοια φαινόμενα. Κυνισμός είναι αυτό. Πραγματικά κυνισμός! Το πολιτικό μας σύστημα πρέπει να αρθεί τώρα, αυτή τη στιγμή, και να πάρει την ιστορική απόφαση ότι το άρθρο 86 θα προστατεύει το πολιτικό σύστημα από διάφορα άλλα πράγματα τα οποία δεν πρέπει να δυσχεραίνουν τη λειτουργία του πολιτικού συστήματος. Όμως, για όλα τα άλλα που άπτονται θεμάτων διαφθοράς, αυτά τα θέματα θα πρέπει να τα εξετάζει η Δικαιοσύνη και να μην υπάρχει αυτή η σύντομη αποσβεστική προθεσμία, πράγματα τα οποία έχουν γράψει έγκριτοι νομικοί οι οποίοι δεν ανήκουν στον ΣΥΡΙΖΑ.\nΕγώ θεωρώ ότι απόψε πρέπει να κάνουμε το βήμα με αποφασιστικότητα.\nΤο χρωστάμε στην ελληνική κοινωνία όλοι.


Η Σάνον Κεντ, 35 ετών, είναι η πρώτη γυναίκα που σκοτώνεται εν υπηρεσία στη Συρία\nΜια γυναίκα κι ένας πρώην πεζοναύτης περιλαμβάνονται στους τέσσερις Aμερικανούς που σκοτώθηκαν την Τετάρτη στη βόρεια Συρία, σε βομβιστική επίθεση αυτοκτονίας, ανακοίνωσε το Πεντάγωνο. Η Σάνον Κεντ, 35 ετών, είναι η πρώτη γυναίκα που σκοτώνεται εν υπηρεσία στη Συρία, διευκρίνισε στέλεχός του.\nΗ Κεντ καταγόταν από τη Νέα Υόρκη και ήταν ειδική στον τομέα των στρατιωτικών πληροφοριών. Μαζί με συναδέλφους της, εκτελούσε περιπολία «ρουτίνας» στην πόλη Μάνμπιτζ, όταν δέχτηκαν την επίθεση, κοντά σε ένα εστιατόριο.\nΤα άλλα θύματα, τα στοιχεία των οποίων δόθηκαν στη δημοσιότητα, ήταν ένας 37χρονος ταγματάρχης, ο Τζόναθαν Φάρμε, κι ένας πολιτικός υπάλληλος της στρατιωτικής υπηρεσίας πληροφοριών (DIA), ο Σκοτ Γουιρτζ.\nΤο Πεντάγωνο δεν ανακοίνωσε την ταυτότητα του τέταρτου Αμερικανού, ο οποίος εργαζόταν για μια ιδιωτική εταιρεία και ήταν πρώην πεζοναύτης. Δύο κυβερνητικές πηγές είπαν στο πρακτορείο Reuters ότι η Ουάσινγκτον θεωρεί υπεύθυνο για την επίθεση το Ισλαμικό Κράτος.\nΗ επίθεση σημειώθηκε σχεδόν έναν μήνα αφότου ο αμερικανός πρόεδρος, Ντόναλντ Τραμπ, ανακοίνωσε αιφνιδιαστικά την αποχώρηση των αμερικανικών στρατευμάτων από τη Συρία, διαβεβαιώνοντας ότι το Ισλαμικό Κράτος έχει ηττηθεί.\nTGBNEWS: Η πρώτη αμερικανίδα στρατιωτικός που σκοτώθηκε στη Συρία


Stentoras.gr - 64dB για την εργασία, την επιχειρηματικότητα, την προσωπική ανάπτυξη και την κοινωνική αντίληψη - «Τείχος γυναικών» στην Ινδία\n«Τείχος γυναικών» στην Ινδία\nΔημοσιεύθηκε : Παρασκευή, 11 Ιανουαρίου 2019 08:44\nΕκατοντάδες χιλιάδες γυναίκες σχημάτισαν την 1η Ιανουαρίου μια ανθρώπινη αλυσίδα στην Κεράλα της Νότιας Ινδίας για να ζητήσουν να γίνουν σεβαστά τα δικαιώματά τους, αλλά και να υπερασπιστούν μια δικαστική απόφαση με την οποία αίρεται η απαγόρευση εισόδου ορισμένων εξ αυτών σε έναν ινδουιστικό ναό.\nΗ κινητοποίηση αυτή, η αποκαλούμενη «Τείχος των γυναικών», στηρίχθηκε από τις τοπικές κομμουνιστικές αρχές της Κεράλας. Εδώ και πολλές εβδομάδες στο κρατίδιο αυτό γίνονται αλλεπάλληλες διαδηλώσεις υπέρ και κατά της δικαστικής απόφασης που έκρινε παράνομη την απαγόρευση εισόδου στον ναό Αγιάπα της Σαμπαριμάλας των γυναικών ηλικίας από 10 έως 50 ετών, μια παράδοση αιώνων.\nΠριν ξεκινήσει η κινητοποίηση, η κυβέρνηση του κρατιδίου προέβλεπε ότι έως και 5 εκατομμύρια γυναίκες θα μετείχαν σε αυτή.\nΗ Κεράλα έχει μετατραπεί σε πεδίο αντιπαράθεσης μεταξύ συντηρητικών ινδουιστών και υποστηρικτών της απόφασης του Ανώτατου Δικαστηρίου. Πολλές γυναίκες επιχείρησαν τους τελευταίους μήνες να μπουν στον ναό, αλλά εμποδίστηκαν από πρόσωπα που διαφωνούν με τη δικαστική απόφαση. Περισσότεροι από 2.000 άνθρωποι συνελήφθησαν σε συγκρούσεις μεταξύ πιστών ινδουιστών και αστυνομικών τους τελευταίους μήνες.\nΠολλές ινδουιστικές οργανώσεις, αλλά και το εθνικιστικό κόμμα Μπαρατίγια Τζανάτα (BJP) του πρωθυπουργού της Ινδίας Ναρέντρα Μόντι, διαφωνούν με την απόφαση που επιτρέπει την είσοδο στον ναό σε όλες τις γυναίκες ανεξαρτήτως ηλικίας.


Naxios Το πρώτο blog των Κυκλάδων: Αποκλειστικό: 27.000 ευρώ για την μπάντα του... Καμμένου στις ΗΠΑ\nΑποκλειστικό: 27.000 ευρώ για την μπάντα του... Καμμένου στις ΗΠΑ\nΤο Newsbomb.gr παρουσιάζει την απόδειξη πληρωμής του Πολεμικού Ναυτικού στο ταξιδιωτικό γραφείο προκειμένου να μετακινηθεί η μπάντα στις ΗΠΑ - Άραγε κάποιοι επιμένουν ότι τα έξοδα τα πλήρωσε η ομογένεια;\nΣε μια χώρα ρημαγμένη, με έναν λαό εξαθλιωμένο στα όρια της ανέχειας, είναι τουλάχιστον ανήθικο τα μέλη της κυβέρνησης να σκορπούν δεκάδες χιλιάδες ευρώ για την προσωπική τους προβολή, μετατρέποντας την εξωτερική πολιτική της χώρας σε πανηγυράκι...\nΟ κ. Πάνος Καμμένος απασχόλησε αρνητικά την επικαιρότητα (δεν είναι η πρώτη φορά) με το πρόσφατο ταξίδι του στις ΗΠΑ, όπου μεταξύ άλλων, πήρε μαζί του και 19 μουσικούς από την μπάντα του Πολεμικού Ναυτικού σε μια επίσκεψη που δεν είχε κανένα γεωστρατηγικό ή πολιτικό ενδιαφέρον για τη χώρα μας.\nΕπρόκειτο δηλαδή για μια εθιμοτυπική επίσκεψη πατριωτικού χαρακτήρα, χωρίς κανείς να θέλει να μειώσει ή να ακυρώσει τη συγκεκριμένη σημασία.\nΕίναι άλλο πράγμα οι επικοινωνιακές φιέστες και άλλο πράγμα η ανάγκη χάραξης εξωτερικής πολιτικής.\nΑκόμα χειρότερο είναι το γεγονός ότι μετά την αρνητική δημοσιότητα που πήρε το θέμα με τη μετάβαση της μπάντας και του κύριου Καμμένου στις ΗΠΑ, ο κύριος υπουργός δεν απάντησε ποτέ επί της ουσίας στο μείζον ερώτημα «ποιος πλήρωσε τα έξοδα;».\nΕδώ αξίζει να σημειώσουμε πως αν ο κ. Καμμένος δεν το γνωρίζει, οφείλει να το γνωρίζει ο ίδιος ο πρωθυπουργός ότι αποτελεί ύψιστη υποχρέωση να ενημερώνουν οι υπουργοί του τον ελληνικό λαό για τα έξοδα με τα οποία επιβαρύνουν τη χώρα.\nΚαι όταν δεν το κάνουν οι υπουργοί του, η ευθύνη μεταφέρεται αυτομάτως στο πρόσωπο του ίδιου του πρωθυπουργού.\nΠάμε όμως παρακάτω, στην ταμπακιέρα της υπόθεσης.\nΗ ανεπίσημη δικαιολογία από το περιβάλλον του υπουργού Πάνου Καμμένου ήταν ότι τα εισιτήρια για τη μετακίνηση της μπάντας του Πολεμικού Ναυτικού τα πλήρωσε η ομογένεια.\nΤα πλήρωσε όμως;\nΚι αν τα πλήρωσε η ομογένεια, αυτά τα 27 χιλιάδες ευρώ που πλήρωσε το Πολεμικό Ναυτικό τι είναι;\nΌπως σας επισημάναμε και εχθές (7/04/2016) το Newsbomb.gr θα κάνει αυτό που κάνει εδώ και χρόνια: Θα ελέγχει την πολιτική εξουσία και θα αποκαλύπτει (ΔΙΑΒΑΣΤΕ ΕΔΩ)\nΔείτε το έγγραφο που παρουσιάζει το Newsbomb.gr\nΤα 27.180 ευρώ που πλήρωσε το Πολεμικό Ναυτικό σε ταξιδιωτικό γραφείο τι ακριβώς είναι;\nΚύριε πρωθυπουργέ της χώρας δείτε καλά την απόδειξη πληρωμής.\nΈχετε ή δεν έχετε τον έλεγχο της κυβέρνησής σας;\nΣυνάντηση Τσίπρα με υπουργούς Εξωτερικών της ΕΕ σήμερα το απόγευμα\nΜήπως ξέρουν να μας πουν, οι κύριος Καμμένος ή ο κ. Τσίπρας ή ο αρχηγός του Πολεμικού Ναυτικού τι είναι αυτά τα 27 χιλιάδες ευρώ που πλήρωσε το Π.Ν. σε ταξιδιωτικό γραφείο;\nΕπίσημα βεβαίως, κάτι τέτοιο δεν απαντήθηκε ποτέ από καμία αρμόδια υπηρεσία, ούτε από το υπουργείο Εθνικής Άμυνας, ούτε από το Γενικό Επιτελείο Ναυτικού.\nΚαι βεβαίως δεν έχει αναρτηθεί κανένα στοιχείο για τα έξοδα της συγκεκριμένης αποστολής στην Διαύγεια, παρά το γεγονός ότι υπήρξε και σχετική ερώτηση από τον βουλευτή της ΝΔ, Αθανάσιο Δαβάκη.\nΟ κ. Δαβάκης κατέθεσε και σχετική ερώτηση στη Βουλή, ρωτώντας τον κ. Καμμένο πόσο κόστισε το ταξίδι στις ΗΠΑ με το υπερπολυτελές προεδρικό αεροσκάφος και αν ισχύουν οι πληροφορίες ότι ο υπουργός Άμυνας δεν συναντήθηκε με κάποιον αξιωματούχο από το αμερικανικό Πεντάγωνο.\nΠοια ήταν η απάντηση του κ. Καμμένου;\nΑπολύτως καμία. Πέταξε την μπάλα στην εξέδρα ισχυριζόμενος ότι η ΝΔ επιθυμεί την κατάργηση των παρελάσεων.\nΣε απλά ελληνικά, άλλο πράγμα τον ρώτησε ο κ. Δαβάκης κι άλλο πράγμα απάντησε.\nΔιαβάστε την ανακοίνωση Καμμένου μετά την ερώτηση Δαβάκη:\n«Είναι ιδιαίτερα ενδιαφέρουσα η στάση του κ. Δαβάκη και της Νέας Δημοκρατίας που με ερώτησή τους στη Βουλή προτείνουν την κατάργηση των παρελάσεων της Ομογένειας.\nΟ Υπουργός Εθνικής Άμυνας Πάνος Καμμένος θεωρεί υποχρέωσή του να συμβάλλει ώστε να συνεχιστούν και να ενδυναμωθούν οι εθνικές εορτές στην Ομογένεια, οι οποίες αποτελούν εθνικό καθήκον και όχι μόνο αναγκαίο καλό».\nΥπενθυμίζουμε για τελευταία φορά: ο κ. Καμμένος και ο κάθε κύριος Καμμένος είναι υποχρεωμένος να απαντά ενώπιον του ελληνικού λαού.\nΑν έχει επιλέξει να μην απαντά στον κ. Δαβάκη είναι πρόβλημά του.\nΕίναι όμως υπόλογος στον ελληνικό λαό, με τα χρήματα του οποίου όχι μόνο διαβιοί αλλά παριστάνει και τον υπουργό.\nRead more: http://www.newsbomb.gr/ellada/apokalypseis/story/685869/apokleistiko-27-000-eyro-gia-tin-mpanta-toy-kammenoy-stis-hpa#ixzz45DNSaPKb


Σαν σήμερα γεννιέται ο μαθηματικός Τζον Νας – Ο ΜΑΘΗΜΑΤΙΚΟΣ\n... 13/06/2021 0\nΣαν σήμερα στο μαθηματικό σύμπαν..\nΤο 1928,γεννιέται ο μαθηματικός Τζον Νας. Από πολύ νέος, ο Νας επέδειξε σημαντικές νοητικές ικανότητες αλλά και δυσκολίες κοινωνικοποίησης.\nΣπούδασε μαθηματικά κερδίζοντας μια υποτροφία στο πανεπιστήμιο του Πρίνστον όπου εργάζονταν τότε ο Αϊνστάιν και ο Φον Νιούμαν και εκεί πραγματοποίησε την διδακτορική του μελέτη στην θεωρία των παιγνίων.\nΤο 1950, παρουσίασε την διατριβή του,μια σύντομη αλλά πολύ πρωτότυπη δουλειά στα μη συνεργατικά παίγνια,η οποία απέκτησε γρήγορα αξιόλογη φήμη στους κόλπους των ειδικών στην θεωρία παιγνίων.\nΔημιούργησε μάλιστα ένα παιχνίδι που παίζεται σε ένα ταμπλό εξαγωνικών κελιών και που εμπορευματοποιήθηκε με το όνομα Hex,χωρίς όμως να γνωρίζει ότι ο Δανός Piet Hein το είχε εφεύρει λίγα χρόνια νωρίτερα.\nΑπέδειξε ότι έπρεπε να υπάρχει μια νικητήρια στρατηγική για τον πρώτο παίκτη, αλλά αυτή παραμένει άγνωστη.\nΑπό την δεκαετία του 1950, εργάστηκε στο ΜΙΤ και στην εταιρεία RAND το διάσημο ίδρυμα της πολεμικής αεροπορίας.\nΛίγο μετά το γάμο του, το 1959,έγινε πολύ εσωστρεφής λόγω σχιζοφρένειας που πρέπει να είχε αναπτυχθεί πριν από πολύ καιρό και που τον ακολούθησε σε διάφορες φάσεις της ζωής του( https://www.youtube.com/watch?v=6umPEeu5-8I ).\nΠαρά το γεγονός αυτό, συνέχισε να εργάζεται στην θεωρία παιγνίων ώσπου τιμήθηκε με το βραβείο Νόμπελ οικονομικών επιστημών το 1994( https://www.youtube.com/watch?v=Vp6sGsNTyWI&feature=emb_logo ).\nΤο 2001,ο σκηνοθέτης κινηματογραφικών ταινιών Ρον Χαουαρντ σκηνοθέτησε την ταινία Ένας υπέροχος άνθρωπος που απέσπασε 4 όσκαρ της οποίας το σενάριο βασίστηκε στην ζωή του Νας (https://www.youtube.com/watch?v=WFJgUm7iOKw&t=1s ).\nΣκοτώθηκε το 2015,σε τροχαίο ατύχημα.


Eco R Geo: EuroAsia Interconnector: Το Odin Finder έφτασε στην Κρήτη\nΈτσι την ώρα που βλέπουμε διάφορους να λένε διάφορα, το έργο συνεχίζεται ακάθεκτα και μάλιστα εντός προγράμματος. Επειδή το έργο είναι διεθνούς εμβέλειας, οι άδειες που δόθηκαν, ακολούθησαν τον βηματισμό της τριμερούς Ελλάδας – Κύπρου – Ισραήλ και βλέπουμε σε πρακτικό επίπεδο τις επιπτώσεις αυτής της μεγάλης συμμαχίας στον ενεργειακό τομέα.\nΤο Odin Finder προχωρά συστηματικά στον εντοπισμό του διαδρόμου εφικτότητας με φάρδος μερικών χιλιομέτρων, πλησιάζοντας τις ακτές έως το βάθος των εκατό μέτρων, πράγμα που του επιτρέπει να δώσει την μεγάλη εικόνα της πορείας.\nΠιο συγκεκριμένα στην Κρήτη, επειδή είχαμε και την ευκαιρία να βρεθούμε και στην Περιφέρεια, είδαμε και τη δυναμική που υπάρχει τοπικά για να μην υπάρξουν καθυστερήσεις και να αξιοποιηθεί εξ ολοκλήρου όλο το κρητικό πλαίσιο. Διότι το EuroAsia Interconnector προσφέρει τεράστιες δυνατότητες και στην ίδια την Κρήτη κι όχι μόνο στα τρία κράτη με την έννοια της απελευθέρωσης από την απομόνωση.\nΈτσι έγινε ένα ακόμα βήμα πραγματικότητας με την παρουσία του σκάφους στην περιοχή. Και δεν μπορεί να υπάρξει αμφισβήτηση σε αυτήν την νέα πραγματικότητα, όπου η Κρήτη παίζει ένα ρόλο ενεργό.\nΑναρτήθηκε από xronos στις Wednesday, February 10, 2016


Ταχίνι: Η ελληνική υπερτροφή για λαμπερό δέρμα και μαλλιά!\nΣε παλαιότερες εποχές, όταν οι άνθρωποι ήταν άρρωστοι ή είχαν ψυχολογικά θέματα, οι γιατροί συνιστούσαν στους ασθενείς τους να κάνουν απλά ένα μικρό ταξίδι και να πάρουν θαλάσσιο ή βουνίσιο αέρα. Στην εποχή μας, με όλα τα μέσα της σύγχρονης ιατρικής, φαίνεται ότι αυτή η εξαιρετική ιδέα έχει ξεχαστεί. Έρχονται όμως, τώρα νέες έρευνες που μας προτρέπουν σε μικρές και μεγαλύτερες αποδράσεις!\nΚι ενώ τα ταξίδια και οι διακοπές μπορεί μερικές φορές να μοιάζουν με πολυτέλεια, σύμφωνα με την επιστήμη, κάνουν πολύ καλό στην υγεία μας. Έτσι, κάντε ό, τι μπορείτε για να ετοιμάζετε κατά καιρούς τη βαλίτσα σας!\nΠιθανότατα, ένα ταξίδι δεν θα θεραπεύσει τη γρίπη που έχετε ήδη, αλλά από την άποψη της γενικής ευημερίας μας και της βελτίωσης της σωματικής και ψυχικής μας υγείας, οι αποδράσεις και μια αλλαγή σκηνικού μπορεί πραγματικά να σας δώσει περισσότερα από μερικές ωραίες στιγμές ανάπαυλας και κάποιες αναμνηστικές φωτογραφίες.\nΑν λοιπόν ακόμη το σκέφτεστε, μάθετε ότι η επιστήμη λέει ότι πρέπει να χρησιμοποιούμε κάθε ευκαιρία να παίρνουμε την άδειά μας και να ταξιδεύουμε για να φροντίσουμε λίγο τον εαυτό μας.\nΘα ανακουφίσει το άγχος σας\nΝαι, μερικές φορές για να απαλλαγούμε από τους πόνους που οφείλονται στο στρες, στην ένταση και το άγχος, χρειάζεται να απομακρυνθούμε στην κυριολεξία από την καθημερινότητά μας. Μελέτη που πραγματοποιήθηκε από την Αμερικανική Ψυχολογική Εταιρεία σε σχέση με το άγχος, έδειξε ότι ένα ταξίδι βοηθά στην ικανότητά μας να χειριζόμαστε το στρες, απομακρύνοντάς μας από τις πηγές άγχους και των δύσκολων συναισθημάτων. Ένα διάλειμμα απλά μας διδάσκει ότι όλα θα φτιάξουν και όλα θα είναι εντάξει!\nΚάνει καλό στην υγεία της καρδιάς μας\nΤο ταξίδι είναι πραγματικά καλό για τους χτύπους της καρδιάς σας, τόσο σε φυσικό όσο και σε συναισθηματικό επίπεδο. Μέρος μιας μακροχρόνιας μελέτης που ονομάζεται The Framingham Heart Study απεικονίζει ξεκάθαρα αυτό το αποτέλεσμα. Στη μελέτη συμμετείχαν γυναίκες ηλικίας 45-64 ετών και ερωτήθηκαν πόσο συχνά έκαναν διακοπές. Στη συνέχεια, η μελέτη τις παρακολούθησε 20 χρόνια αργότερα. Οι ερευνητές διαπίστωσαν συνολικά ότι οι γυναίκες που έκαναν ταξίδια αναψυχής τουλάχιστον κάθε έξι χρόνια ή και πιο συχνά είχαν πολύ χαμηλότερο κίνδυνο ανάπτυξης καρδιακών προβλημάτων.\nΠΑΡΑΓΟΝΤΕΣ ΓΙΑ ΚΑΛΗ ΥΓΕΙΑ σωματική υγεία ταξίδια ΤΟ ΤΑΞΙΔΙ ΚΑΝΕΙ ΚΑΛΟ ΣΤΗΝ ΥΓΕΙΑ ψυχική υγεία\nΣυναισθηματικά όρια: Μήπως είναι απαραίτητα στη ζωή σας;


Σαμαράς για διάγγελμα Τσίπρα: Ψέμα, ότι έκαναν για πρώτη φορά διαπραγμάτευση | Star.gr\nΣαμαράς για διάγγελμα Τσίπρα: Ψέμα, ότι έκαναν για πρώτη φορά διαπραγμάτευση\nΠΑΣΟΚ: Η πεπατημένη των ψεύτικων υποσχέσεων στο διάγγελμα\nΤις αντιδράσεις των κομμάτων προκάλεσε το διάγγελμα του Αλέξη Τσίπρα. Ο Αντώνης Σαμαράς, απαντώνταςσε όσα είπε ο Πρωθυπουργός, έκανε την ακόλουθη δήλωση.\n«Ο κ. Τσίπρας και η κυβέρνησή του προσπαθούν να αποδείξουν ότι η επιστροφή στο Μνημόνιο, που υπέγραψαν χθες είναι «επιτυχία» για τη χώρα. Στην ουσία επέστρεψαν στο ίδιο ακριβώς σημείο, αλλά υπό πολύ χειρότερες συνθήκες.\nΈλεγαν ότι «καταργούν το Μνημόνιο» και τώρα υπέγραψαν την επέκτασή του για άλλους τέσσερις μήνες, με άλλο όνομα! Έλεγαν ότι «διώχνουν την Τρόικα». Και τώρα με την ίδια ακριβώς Τρόικα διαπραγματεύονται και θα συνεχίσουν να διαπραγματεύονται στο νέο Μνημόνιο όπου οδηγούν τη χώρα. Και γι’ αυτό επίσης υπέγραψαν χθες! Ενώ η προηγούμενη κυβέρνηση θα έβγαινε από τα Μνημόνια στα τέλη Φεβρουαρίου και στο τέλος του χρόνου πραγματικά δεν θα υπήρχε Τρόικα.\nΜιλάνε για «άδεια ταμεία», αλλά βασίζονται στα πλεονάσματα που εμείς τους αφήσαμε! Παρά το ότι προεκλογικά καλούσαν τον κόσμο να μη πληρώσει φόρους! Όμως πλεονάσματα βρήκαν και δεν μπορεί να υπάρχουν και πλεονάσματα και άδεια ταμεία!\nΤώρα υπέγραψαν τα πλεονάσματα των επομένων ετών. Και μόνο για το 2015 πήραν μια αφηρημένη υπόσχεση ότι θα μειωθεί ο στόχος.\nΓιατί; Όχι για να μοιράσουν χρήματα. Αλλά γιατί η οικονομία μπαίνει ξανά σε ύφεση και δεν θα μπορεί να βγάζει πραγματικά πλεονάσματα. Τα οποία, όμως, είναι το εισιτήριο για να μη χρειάζεσαι δανεικά, ώστε να βγεις από τα Μνημόνια…\nΥπόσχονταν να «κουρέψουν» το χρέος. Και τώρα πασχίζουν να πετύχουν τη ρύθμιση που εξασφαλίσαμε από το Νοέμβριο του 2012! Και το πιο σημαντικό: δεν λένε πού θα βρουν τα χρήματα για να πληρώσουν τις υποχρεώσεις της χώρας τους επόμενους μήνες.\nΠοτέ δεν ειπώθηκαν τόσα πολλά ψέματα και δεν διαψεύστηκαν σε τόσο σύντομα χρόνο! Κι όχι μόνο προεκλογικά ψέματα. Και οι μετεκλογικές εξαγγελίες τους μπαίνουν τώρα υπό την έγκριση της Τρόικας. Θα τα υποβάλουν τη Δευτέρα και θα δούμε ποια θα γίνουν αποδεκτά και ποια όχι. Και με ποιο «ισοδύναμο αποτέλεσμα» το καθένα...» τονίζει.\nΣτη συνέχεια προσθέτει μεταξύ άλλων «Το χειρότερο αποφεύχθηκε για την ώρα! Αλλά ο μεγάλος κίνδυνος δεν ξεπεράστηκε. Τώρα απλώς έβαλαν την υπογραφή τους σε πράγματα από τα οποία η προηγούμενη κυβέρνηση προσπαθούσε - και είχε φτάσει πάρα πολύ κοντά - να απαλλάξει τον τόπο..\nΜε μεγαλύτερο ψέμα: το θράσος να λένε ότι έκαναν «για πρώτη φορά διαπραγμάτευση»! Που τελικά μας γύρισε στο ίδιο σημείο, στο ίδιο Μνημόνιο, στην ίδια Τρόικα και στην προοπτική ενός νέου Μνημονίου. Αλλά σε πολύ χειρότερες συνθήκες:\nΜε τις καταθέσεις να φεύγουν από τις τράπεζες, την πιστοληπτική ικανότητα της χώρας να υποβαθμίζεται συνεχώς, την ανάκαμψη να κινδυνεύει να μετατραπεί σε ύφεση. Τα πλεονάσματα σε ελλείμματα. Και την αξιοπιστία της χώρας να έχει επιστρέψει στο χαμηλότερο σημείο. Αν αυτό λέγεται «επιτυχής διαπραγμάτευση», τότε το φιάσκο τι είναι;»\nΠΑΣΟΚ: Η πεπατημένη των ψεύτικων υποσχέσεων στο διάγγελμα Τσίπρα\nΝέα επίθεση στην κυβέρνηση εξαπέλυσε και το ΠΑΣΟΚ.\n«Ενώ χθες τα πράγματα άλλαξαν ριζικά και η κυβέρνηση συμβιβάστηκε με την πραγματικότητα έχοντας ήδη βλάψει την χώρα με τραγικά διαπραγματευτικά λάθη και επιπολαιότητες, το σημερινό διάγγελμα του κ. Τσίπρα ακολουθεί την πεπατημένη των ψεύτικων υποσχέσεων. Κρίμα, γιατί έτσι μειώνει ακόμη περισσότερο την αξιοπιστία του ίδιου και της κυβέρνησης του» σημειώνει στη σχετική του ανακοίνωση.\nKKE: Ξεκάθαρη επέκταση του μνημονίου η συμφωνία του Eurogroup\n«Ξεκάθαρη επέκταση του μνημονίου, με αυστηρή επιτήρηση, με αξιολόγηση από τους θεσμούς (τρόικα) και κυρίως με συνέχιση των αντιλαϊκών μεταρρυθμίσεων», αποτελεί σύμφωνα με το ΚΚΕ η χθεσινή συμφωνία του Eurogroup.\nΟι μεταρρυθμίσεις μόνη λύση για την Ελλάδα, τονίζει Το Ποτάμι\nΗ άμεση υλοποίηση των μεγάλων μεταρρυθμίσεων που χρειάζεται η χώρα είναι ο μόνος δρόμος για να αποφευχθούν οι «αξιολογήσεις θρίλερ» και τα «νέα αδιέξοδα», τονίζει σε ανακοίνωσή του Το Ποτάμι, στον απόηχο της συμφωνίας με το Eurogroup για 4μηνη παράταση της ευρωπαϊκής βοήθειας.\n«Είναι η ώρα για συγκρούσεις με παθογένειες δεκαετιών. Δεν είναι ώρα ούτε για ωραιοποιήσεις. Είναι η ώρα για συγκρούσεις με συμφέροντα και συντεχνίες που κρατούν δέσμια τη χώρα», τονίζει Το Ποτάμι.\n«Ο πρωθυπουργός έχει δίκιο: τα δύσκολα είναι μπροστά μας», συμπληρώνει.


Κουβεντούλες με τον παπα Θεόληπτο: Ο μανδύας της ελεημοσύνης | Πεμπτουσία\nΚουβεντούλες με τον παπα Θεόληπτο: Ο μανδύας της ελεημοσύνης\n-Πάτερ μου, να δίνουμε στον επαγγελματία ζητιάνο ελεημοσύνη;\n-Τι να σου πω αδελφέ μου; Διάκριση και ό,τι σε φωτίσει ο Θεός. Από τη μια σκέφτομαι πως είναι σα να επιβραβεύεις τον απατεώνα. Κι από την άλλη, τι ζωή είναι αυτή; Δηλαδή, αυτός, ο απατεώνας όπως τον θεωρείς, είναι καλά; είναι ευτυχισμένος; Ζωή είναι αυτή που κάνει;\n-Τελικά να δίνουμε;\n-Θυμάμαι έναν προσκυνητή που με πήρε να με κατεβάσει στο χωριό. Βλέπω στο πίσω κάθισμα, είχε μια σακούλα γεμάτη μπισκότα. «Σ΄ αρέσουν οι λιχουδιές», του λέω. «Δεν είναι για μένα πάτερ μου», μου απαντάει. «Τα έχω για τα παιδιά στα φανάρια. Μια μέρα έδωσα σε ένα μικρό λίγα κέρματα και το είδα από το καθρεφτάκι να τα δίνει αμέσως σε έναν περίεργο τύπο σε ένα φορτηγάκι. Τότε σκέφτηκα να δίνω κάτι που σίγουρα θα έμενε στο μικρό. Από τότε δίνω μπισκότα, σοκολάτες… Τα βλέπω μετά, την ώρα που φεύγω, από τον καθρέφτη και χαμογελάω βλέποντάς το να ανοίγει με λαιμαργία το πακέτο. Τουλάχιστον, λίγη χαρά μένει σ΄ αυτά». Κοίτα, σκέφτηκα, που, και να ελεείς μπορείς και να φέρεσαι έξυπνα.\n-Πάντως η ελεημοσύνη είναι βασική αρετή. Δεν την προσέχουμε τόσο.\n-Έχεις ένα δίκιο, αλλά κοίταξε: Αν μείνει κανείς μόνο στην ελεημοσύνη, δεν βγάζει άκρη. Δίνεις ένα κέρμα. Και λοιπόν; Τι πρόβλημα έλυσες; Ή, καταθέτεις συστηματικά ένα ποσόν σε ένα ίδρυμα από εκείνα που σου περισσεύουν. Ευλογημένο., δε Λέο, αλλά… τόσο απρόσωπο, τόσο μηχανικό….. Να σου πω και κάτι; Πάρα πολλοί άνθρωποι δεν έχουν πρόβλημα με την ελεημοσύνη. Δίνουν πολλά και συστηματικά. Δεν τους νοιάζει. Συμβαίνει και με τους πολύ πλούσιους της κοινωνίας μας. Δεν είναι φιλάργυροι. Υπάρχουν όμως φορές που η ελεημοσύνη τους κρύβει ένα άλλο, πολύ μεγαλύτερο πάθος από τη φιλαργυρία.\n-Το πάθος της απόκτησης. Την αίσθηση πως έχω, πως κατέχω. Υπάρχουν άνθρωποι που ζουν για να αποκτούν. Κάθε αγορά είναι γι΄ αυτούς ηδονή. Από τη στιγμή που αποκτήσουν το αντικείμενο του πόθου τους, αμέσως αυτό έχει χάσει την αξία του. Πάνε για την επόμενη απόκτηση. Πεθαίνουν μεγιστάνες και αστέρες με τα γκαράζ γεμάτα αυτοκίνητα που δεν κινήθηκαν ποτέ και τις ντουλάπες με χιλιάδες αφόρετα ρούχα και παπούτσια.\n-Δηλαδή μπορεί κάποιος να είναι ελεήμων και συγχρόνως εξαρτημένος από την απόκτηση πραγμάτων; Να είναι ενάρετος και συγχρόνως να αγαπά πάνω απ΄ όλα τον πλούτο;\n-Βεβαίως! Άσε που πολλές φορές η δωρεά, μικρή ή μεγάλη επιβεβαιώνει την ισχύ του δωρητή. Χωρίς την αποκόλληση από την απόκτηση, η ελεημοσύνη μπορεί να γίνει προσβλητική, υποτιμητική, μειωτική για τον αποδέκτη. Θυμάσαι τον πλούσιο του Ευαγγελίου στον Λουκά; Δήλωνε ενάρετος και ο Χριστός δεν το αμφισβήτησε. Μπορεί και να ήταν ελεήμων. Όταν όμως ο Χριστός τον έφερε μπροστά στο ενδεχόμενο της απάρνησης όλου του πλούτου, έχασε το στήριγμά του. Αυτό όμως που τον αποτέλειωσε, είναι η πρόσκληση να Τον ακολουθήσει. Τότε είναι που του στερεί την ηδονή της απόκτησης. Την χρήση μπορεί να την είχε ξεπεράσει. Μπορεί να ζούσε στο αρχοντικό του σαν ασκητής. Την απόκτηση όμως δεν μπορούσε να διανοηθεί πως θα την στερηθεί.\n-Δηλαδή είτε δώσουμε είτε δεν δώσουμε, χωρίς φρόνημα ακτημοσύνης δεν υπάρχει ωφέλεια;\n-Ωφέλεια για ποιον αδελφέ μου. Για σένα; Εσύ είσαι το πρόβλημα; Η ελεημοσύνη μπορεί να είναι πολύτιμη για τον άνθρωπο που τη δέχεται. Ακόμη και χωρίς φρόνημα ακτημοσύνη, με την ελεημοσύνη, ένα παιδί θα φάει και ένας άνθρωπος θα γίνει καλά. Ας φάει το παιδί και ας γίνει καλά ο άνθρωπος κι εσύ συνέχισε τον αγώνα με την ψυχή σου. Αν όμως περιμένουμε πρώτα να γίνεις απαθής και ολοκληρωτικά ακτήμων τότε δεν πρόκειται να δώσεις ποτέ. Ο κόσμος δεν έχει περιθώρια να περιμένει την πνευματική σου πρόοδο. Γι΄ αυτό, ελεημοσύνη με κάθε ευκαιρία, ελεημοσύνη διακριτική, σιωπηλή, ανώνυμη. Με έρευνα του αληθινά αναγκεμένου, γιατί είναι κι αυτό: Οι αληθινά φτωχοί είναι και ιδιαίτερα αξιοπρεπείς. Και με τη συναίσθηση των κρυμμένων μας παθών, ελεημοσύνη πάντα με μια προσευχή:\n«Κύριε αγαθό κίνητρο δεν έχω, αλλά εσύ κάνε την πράξη μου εργαλείο της δικής Σου αγάπης. Κι αν ένας άνθρωπος ελαφρώσει λίγο στη ζωή του από αυτή την έστω και εμπαθή ελεημοσύνη μου, ας είναι η αιτία να δείξεις και σε μένα, τον εμπαθή άνθρωπο, το έλεος Σου».


VOICE OFF: ΑνΟι ΞιΑτΙκΟσ ΝοΕμΒρΗσ\nΑναρτήθηκε από candyblue στις 1:42 π.μ.\nΑπολαμβάνω αυτά τα μπάνια το Νοέμβρη όσο λίγα πράγματα. Είναι τόσο γόνιμη αυτή η γη και η θάλασσα που μόλις την αφήνουν στην ησυχία της το φθινόπωρο σου ανταποδίδει πολλαπλά την επίσκεψη σου. Και μόνο που παίρνεις μια ιδέα του πως θα ήταν όλο αυτό το τοπίο αν...αν...αρκεί!\nΚαλό φθινόπωρο (?) σε όλους.\n1:21 μ.μ., Νοεμβρίου 15, 2010\nΑπολογούμαι κι επιφυλάσσομαι.\n4:45 μ.μ., Νοεμβρίου 15, 2010\nΝοέμβρη του χειμώνα επιθυμώ..να κρυώνω..(έτσι βρίσκω τρόπους να ζεσταίνω και να ζεσταίνομαι)\nΑς έχουμε μια καλή εβδομάδα!\n8:09 μ.μ., Νοεμβρίου 15, 2010\nεγώ θα προτιμούσα είναι η αλήθεια λίγο κρύο. Καλό σου βράδυ :)\n8:12 μ.μ., Νοεμβρίου 15, 2010\nΕίναι ένας μήνας με όσα λες και άλλα τόσα..όσα μπορεί ο καθένας να προσθέσει..\n8:54 μ.μ., Νοεμβρίου 15, 2010\nδιαφορετικος νοεμβρης ναι...\n4:56 μ.μ., Νοεμβρίου 16, 2010\n@ Ορέστης: Ετοιμάσου τότε …έρχεται νέο κύμα ζέστης. Και είμαι έτοιμη να το σπαταλήσω για άλλη μια φορά μέσα στην απίστευτη θερμοκρασία της. Είναι μαγικό το συναίσθημα να κολυμπάς τόσο ανενόχλητα αυτό τον μήνα. Την παίρνεις την ιδέα και όχι μόνο. Σε αποζημιώνει για πολλούς μήνες μετά\n@ Λάθος άνθρωπος: Είμαστε γερές κράσεις. Αντέχουμε ναι.\nΝα μην απολογείσαι αλλά ναι, να επιφυλάσσεσαι\n11:13 μ.μ., Νοεμβρίου 16, 2010\n@ new-girl-on-the-blog: Το τι επιθυμούμε και το τι μάθαμε δεν έχει πια καμιά σημασία. Ο σκοπός όπως βλέπεις είναι να ξαναμάθουμε να βλέπουμε μαγικά όλα αυτά τα περίεργα φαινόμενα μέσα μας και έξω μας. Όλα πια είναι μια τρέλα.\n@ mahler76: Στο κρύο λειτούργει καλύτερα η καρδιά και η σκέψη. Συμπυκνώνεται. Και γω θα προτιμούσα λίγο κρύο και να δεις που σε λίγο θα έρθει να μας βρει.\nΚαλό βράδυ από δω.\n@ Hfaistiwnas: Γλυκό αγόρι, και όσα μπορεί ο καθένας να αντέξει από αυτά.\n@ ασωτος γιος: Και μείς τόσο διαφορετικοί κάθε χρόνο. Κάποιες νύχτες, λίγο πριν κοιμηθώ, νομίζω πως ακούω το D.N.A μου να αλλάζει χυδαία και απροκάλυπτα.\nΟ πιο γλυκός Νοεμβρης που εχω διαβασει!\nΠειραζει που τον ζήλεψα ;\n12:46 π.μ., Νοεμβρίου 18, 2010\nείδες πόσο φανταστικά είναι τα μπάνια στις ανοιξιάτικες μέρες του χειμώνα;\n2:25 π.μ., Νοεμβρίου 21, 2010\n@ scarlett:Καλώς σε βρήκα καταρχήν κι έπειτα να σου πω πως οι μήνες έχουν την δικιά τους γλύκα, ακόμα και παραλλαγμένοι, αρκεί να ξέρεις να τους ζεις όπως σου έρχονται.\nΚαθόλου δεν πειράζει, του αρέσει κι ολας!\n@ markos-the-gnostic: Αν είδα λέει… Θα κοιτάξω όσο μπορώ αν τα συνεχίσω. Θωρακίζουν.\n9:01 μ.μ., Νοεμβρίου 21, 2010


Ημ/νία κυκλοφορίας και Collectors' του South Park: The Stick of Truth\nΗμ/νία κυκλοφορίας και Collector’s του South Park: The Stick of Truth\nΣεπτέμβριος 26, 2013 Πέτρος Κηπουρόπουλος Νέα 0 comments\nH Ubisoft ανακοίνωσε την ημερομηνία κυκλοφορίας του απίθανου South Park: The Stick of Truth! Το παιχνίδι, που λες, θα κάνει την εμφάνισή του στις 13 Δεκεμβρίου σε PS3 και Xbox 360 και σε μεταγενέστερη ημερομηνία στα PC.\nΠαράλληλα η εταιρεία έδωσε στη φόρα ένα νέο τρέιλερ για το παιχνίδι, ονόματι Destiny που θα σου δώσει ακόμα περισσότερες πληροφορίες για το… πεπρωμένο του πρωταγωνιστή.\nΜόνο και μόνο για τη φιγούρα του Cartman «μετράει» ;)\nΣημείωσε ότι ανακοινώθηκε ακόμα και η συλλεκτική Grand Wizard Edition του τίτλου η οποία περιλαμβάνει φιγούρα του Cartman ντυμένου μάγος, χάρτη του… βασιλείου του South Park, συν τέσσερις έξτρα χαρακτήρες! Αν σε «ψήνει» μπορείς να την προπαραγγείλεις σε Amazon και Uplay.\nPrevious article Διαμαντίδης εναντίον Σπανούλη και… στη μέση το NBA 2K14!\nNext article Αυτή είναι η «φωνή» της EA Sports!